Abdul Azeez bebas 9 tuduhan rasuah, pengubahan wang haram

122

BANGI, Jumaat – Bekas Ahli Parlimen Baling, Datuk Seri Abdul Azeez Abdul Rahim hari ini dibebaskan daripada tiga pertuduhan rasuah dan enam pertuduhan pengubahan wang haram berhubung projek jalan raya di Perak dan Kedah.

Pesuruhjaya Kehakiman Mahkamah Tinggi, Datuk Azhar Abdul Hamid membebaskan Abdul Azeez selaku pemohon selepas membenarkan notis usul difailkan peguam Amer Hamzah Arshad yang mewakili Abdul Azeez supaya anak guamnya dilepas dan dibebaskan serta-merta daripada pertuduhan berkenaan.

“Memandangkan tiada bantahan daripada pihak pendakwaan, permohonan notis usul itu dibenarkan. Pemohon kini dilepas dan dibebaskan daripada kesemua pertuduhan itu,” kata Azhar.

Pada 23 September lepas, Mahkamah Sesyen melepas tanpa membebaskan (DNAA) Abdul Azeez daripada kesemua pertuduhan itu selepas pendakwaan memohon agar beliau DNAA mengikut Seksyen 254 (3) Kanun Tatacara Jenayah atas alasan representasi yang dikemukakan Abdul Azeez telah dipertimbangkan oleh pendakwaan dan memerlukan siasatan lanjut.

Artikel berkaitan

Melayu Perlu Cintai Hak Dimiliki, Tanah Rezab – PEMBELA

Belanjawan 2023: Tingkat taraf pendidikan, baiki sekolah daif

Lapor Polis, Buat Siasatan – Musa Hassan

Beri alternatif jaga kebajikan guru KAFA

Pemimpin PN mesyuarat, bincang usul undi percaya PM

Terdahulu, Amer Hamzah memaklumkan kepada mahkamah, pihaknya menerima surat daripada Suruhanjaya Pencegahan Rasuah Malaysia (SPRM) bertarikh 26 Oktober lepas yang menyatakan bahawa siasatan oleh agensi itu telah selesai dan kesemua aset yang dirampas telah dipulangkan kepada Abdul Azeez.

Timbalan Pendakwa Raya Nik Haslinie Hashim pula berkata, pihaknya tidak membantah terhadap notis usul yang difailkan pada 1 Disember lepas, agar pemohon dilepas dan dibebaskan daripada kesemua pertuduhan tersebut.

Abdul Azeez, 55, didakwa atas tiga pertuduhan menerima rasuah berjumlah RM5.2 juta dan enam pertuduhan pengubahan wang haram bernilai RM972,414.60 berhubung projek jalan raya di Perak serta Kedah. Kesemua perbuatan itu didakwa dilakukan di lima bank di ibu negara antara 6 September 2010 dan 10 April 2018.

Abdul Azeez dituduh mengikut Seksyen 16(a)(A) Akta Suruhanjaya Pencegahan Rasuah Malaysia 2009 dan Seksyen 28(1)(c) akta sama yang boleh dihukum di bawah Seksyen 24(1) akta sama yang jika sabit kesalahan boleh dipenjara maksimum 20 tahun dan denda tidak kurang daripada lima kali ganda jumlah atau nilai suapan yang menjadi hal perkara kesalahan itu jika suapan itu dapat dinilai atau berbentuk wang atau RM10,000 mengikut mana-mana lebih tinggi.

Bagi pertuduhan pengubahan wang haram, beliau didakwa mengikut Seksyen 4(1)(b) Akta Pencegahan Pengubahan Wang Haram, Pencegahan Pembiayaan Keganasan dan Hasil daripada Aktiviti Haram (AMLATFPUAA) 2001 yang boleh dihukum di bawah Seksyen 4(1) akta yang sama.

Jika sabit kesalahan, beliau boleh dipenjara maksimum 15 tahun dan didenda tidak kurang daripada lima kali ganda jumlah atau nilai hasil daripada aktiviti haram itu pada masa kesalahan itu dilakukan atau RM5 juta, yang mana lebih tinggi.

Pada 5 Sept lepas, Abdul Azeez gagal dalam rayuannya di Mahkamah Rayuan untuk membatalkan tiga pertuduhan rasuah dan enam pertuduhan pengubahan wang haram yang dihadapinya.

Panel tiga hakim terdiri daripada Datuk Seri Kamaludin Md Said, Datuk Abu Bakar Jais dan Datuk Che Mohd Ruzima Ghazali menolak rayuan Abdul Azeez untuk membatalkan sembilan pertuduhan selepas memutuskan pertuduhan yang dikenakan terhadap beliau tidak cacat dan memerintahkan perbicaraan kes itu di Mahkamah Sesyen diteruskan.

Bagaimanapun panel tersebut membenarkan rayuan bekas Pengerusi Tabung Haji itu bagi membatalkan empat pertuduhan pengubahan wang haram.

Perbicaraan kes itu bermula 19 Ogos 2020 dengan tujuh saksi pendakwaan dipanggil memberi keterangan.


Pemimpin Bersatu Sabah keluar parti, kekal di bawah GRS

10

BANGI, Sabtu – Bersatu Sabah mengumumkan keluar daripada Parti Pribumi Bersatu Malaysia (Bersatu) dan sebulat suara mengambil keputusan menjadikan Gabungan Rakyat Sabah (GSR) sebagai komponen parti tempatan.

Ketua Menteri Sabah, Datuk Seri Hajiji Noor yang juga Pengerusi Bersatu Sabah berkata, keputusan itu diambil selepas mempertimbangkan landskap politik negara ketika ini.

Beliau menegaskan, keputusan itu juga demi kepentingan Sabah dan perpaduan rakyat negeri tersebut.

Ia juga memenuhi hasrat serta aspirasi rakyat Sabah untuk berjuang di bawah naungan sebuah parti tempatan.

Artikel berkaitan

Melayu Islam Subahat Jual Arak?

Hapus judi, syabas Kedah! – Mufti Pulau Pinang

Perketat Kawalan Pintu Masuk Antarabangsa, Elak Varian Omicron

Sungai Lereh bertukar hitam, busuk akibat sisa kumbahan ternakan

KPM setuju sesi persekolahan bermula Januari

“Dengan keputusan ini, kami akan menggunakan Gabungan Rakyat Sabah (GRS) untuk menyuarakan kepentingan Sabah dan negeri-negeri Borneo di Malaysia.

“Kami yakin keputusan ini adalah yang terbaik untuk perpaduan dan kestabilan politik di Sabah,” katanya.

Hajiji menegaskan, keputusan meninggalkan Bersatu adalah atas dasar bahawa ia tidak lagi boleh dipertahankan untuk kekal sebagai status quo.

Ini kerana di peringkat Persekutuan, Bersatu adalah pembangkang manakala GRS telah berikrar menyokong Kerajaan Campuran yang dipimpin oleh Perdana Menteri, Datuk Seri Anwar Ibrahim.

“Sabah mahukan kestabilan politik dan perpaduan. Kami mahu memastikan momentum dalam pertumbuhan dan pembangunan Sabah.

“Untuk melihat Sabah makmur sejajar dengan mandat yang diberikan kepada kami dalam pilihan raya lalu.

“Kami mengucapkan terima kasih kepada Presiden Bersatu dan Pengerusi Perikatan Nasional, Tan Sri Muhyiddin Yassin di atas kepimpinan beliau sepanjang tempoh kami sebagai ahli Bersatu,” katanya.

Pengerusi GRS itu berkata, Kerajaan Negeri yang ditunjangi GRS dan Barisan Nasional membuat keputusan itu turut berdasarkan nasihan Yang di-Pertuan Agong bahawa pertimbangan terbaik untuk kewujduan Kerajaan Campuran adalah untuk kestabilan politik dan pemulihan ekonomi.

Hajiji berkata, melangkah ke hadapan, mereka akan menubuhkan sebuah parti tempatan yang baharu.

“Kami berikrar untuk memberikan sokongan penuh kepada Kerajaan Perpaduan

“Kami yakin dengan kepimpinan dan kebijaksanaan Datuk Seri Anwar Ibrahim untuk memimpin negara,” katanya.


Projek LCS tetap diteruskan biarpun sukar dilaksana

20

BANGI, Sabtu – Projek pembinaan kapal tempur pesisir (LCS) akan tetap diteruskan biarpun sukar untuk dilaksanakan dan taklimat lanjut mengenainya dibuat dalam masa terdekat.

Menteri Pertahanan, Datuk Seri Mohamad Hasan berkata, beliau terlebih dahulu akan mendengar taklimat mengenai projek itu daripada pihak-pihak berkenaan.

Beliau berkata, ia penting bagi membolehkan beliau melihat sendiri latar belakang projek itu serta apa isu di sebalik projek berkenaan.

“Kami akan pastikan kapal-kapal ini dapat dibina. Jangan cakap lagi pasal perkara yang lepas tetapi apa yang kita akan capai kerana ia aset strategik pertahanan negara,” katanya selepas menyempurnakan Majlis Graduasi Maktab Ketahanan Nasional (MKN) dan Maktab Pertahanan Angkatan Tentera (MPAT) dan Maktab Turus Angkatan Tentera (MTAT) Tahun 2020 di Pusat Pengajian Pertahanan Nasional (PUSPAHANAS) hari ini.

Artikel berkaitan

Empat ADUN Pulau Pinang diarah kosongkan kerusi

Semua Premis Judi, Loteri Kedah Ditutup Berkuat Kuasa Hari Ini

Kerajaan Johor Mahu Pengkhianat Dihukum

Tiada Lagi PKP Di Seluruh Negara, Termasuk Pada Aidilfitri Ini

Pelajar, OKU nikmati tambang KTMB percuma mulai 15 Februari

Mohamad berkata, beliau akan berusaha bersama-sama kepimpinan Kementerian Pertahanan dan memohon kerajaan meneliti dengan baik supaya kapal-kapal ini dapat dibina dalam keadaan terbaik.

Sebelum ini, Jawatankuasa Kira-kira Wang Negara (PAC) memaklumkan kerajaan telah membayar RM6.083 bilion untuk lima LCS kepada Boustead Naval Shipyard Sdn Bhd (BNS) bagi projek runding terus itu, namun tiada kapal diterima setakat ini.

Laporan dikeluarkan pada 4 Ogos lalu turut menyenaraikan sembilan rumusan sebagai punca kepincangan projek pembinaan enam LCS bagi kegunaan Tentera Laut Diraja Malaysia (TLDM) bernilai RM9 bilion.

Pada 2 Oktober lalu, bekas Menteri Pertahanan, Datuk Seri Hishammuddin Tun Hussein menjelaskan fasa mobilisasi projek LCS selama enam bulan bermula Jun menunjukkan perkembangan positif dan berjalan lancar selari dengan syor oleh beberapa pihak berkepentingan.

Ditanya mengenai isu kebajikan ATM terutamanya elaun, veteran dan perumahan, Mohamad berkata, perkara itu juga akan diteliti dengan baik berdasarkan kemampuan kewangan negara.

“Dalam keadaan banyak orang kata akan berdepan kemelesetan ekonomi tahun depan, kita akan beri keutamaan kepada mana yang ada dan kita susun atur sebaiknya,” katanya.


Bersatu Sabah tiada akar umbi, bakal ‘tutup kedai’

1

BANGI, Ahad – Bersatu Sabah dijangka ‘tutup kedai’ susulan tindakan 14 Ahli Dewan Undangan Negeri (ADUN) negeri itu mengumumkan keluar parti itu semalam.

Ahli Majlis Kerja Tertinggi (MKT) UMNO, Datuk Dr. Mohd. Puad Zarkashi mendakwa, parti itu tiada akar umbi, malah akar umbi sedia ada juga daripada UMNO yang ‘lompat parti’.

“Apabila UMNO hilang kuasa pada Pilihan Raya Umum ke-14 (PRU14), 21 Ketua Bahagian UMNO Sabah melompat masuk Bersatu. Tinggal tiga orang yang terus istiqamah iaitu Bung Mokhtar, Yaakub Khan dan Ramie Unggi.

“Sebanyak 21 Bahagian itu dipangku oleh mereka yang baharu termasuk dua pemimpin akar umbi Wanita. Apakah UMNO Sabah mati. UMNO Sabah bangkit semula dan menang Pilihan Raya Kecil (PRK) Kimanis serta Pilihan Raya Negeri (PRN) Sabah.

Artikel berkaitan

Tun M puji perkhidmatan MRT, seperti di negara maju

Lulus dua RUU fokus sidang khas DUN Sabah esok

Kempen Norma Baharu Meriah

Tiada Perbincangan Mengenai Kumpulan Sokong Ismail Sabri Dalam Pemilihan UMNO

Kes mahkamah pemimpin PN tak lemahkan ‘gelombang hijau’

“Itu maknanya UMNO Sabah berakar umbi. Sekarang giliran Bersatu, semua keluar Bersatu dan akan tubuh parti baharu. Akan ada lagikah Bersatu di Sabah,” katanya menerusi satu hantaran di Facebook hari ini.

Laporan media pada 10 Disember 2022.

Mengulas lanjut, Mohd. Puad berkata, tanpa kuasa di peringkat kerajaan negeri di Sabah, Bersatu di situ boleh ‘tutup kedai’.

“Bersatu tidak ada akar umbi. Akar umbi parti itu berasal dari akar umbi UMNO yang lompat parti.

“Tanpa kuasa di kerajaan negeri, Bersatu bolehlah `tutup kedai’ di Sabah,” katanya.

Semalam, kepemimpinan Bersatu Sabah mengumumkan keluar daripada parti itu.

Pengumuman itu dibuat oleh Pengerusi Gabungan Rakyat Sabah (GRS), Datuk Seri Hajiji Noor selepas mengambil pertimbangan keadaan landskap politik negara ketika ini.


Banjir tidak berlaku tapi saya ditohmah – Ahmad Zahid

2

BANGI, Selasa – Datuk Seri Dr Ahmad Zahid Hamidi menyifatkan, gesaan beliau supaya Pilihan Raya Umum ke-15 (PRU15) diadakan pada November lalu adalah tepat kerana tidak berlaku banjir seperti yang dijangka sesetengah pihak.

Timbalan Perdana Menteri itu berkata, sebelum ini ada pihak yang melemparkan tohmahan terhadapnya.

“Ada pihak menjangkakan pilihan raya diadakan ketika musim banjir tetapi banjir tidak berlaku, tapi yang kena tohmahan adalah saya.

“Tapi alhamdulillah, Allah SWT memihak kepada saya,” katanya pada sidang media selepas mempengerusikan Mesyuarat Jawatankuasa Pengurusan Bencana Pusat (JBPB) hari ini.

Artikel berkaitan

TH gesa 31,600 bakal haji segera jawab surat tawaran

PAS tak boikot Dominic, cuma kekurangan ahli

Onn Hafiz calon paling layak Ketua Pemuda UMNO

PH-BN guna logo sendiri di Kelantan

Bongkah batu halang laluan diangkat menjelang 2024, jalan dilebarkan

Ahmad Zahid sebelum ini mendapat kecaman ramai pihak, termasuk ia dijadikan modal politik beberapa parti ketika ceramah pilihan raya.

Dalam pada itu, musim banjir dijangka bermula 17 Disember ini dengan ramalan kawasan yang memiliki taburan hujan tinggi di tiga kawasan utama seperti Pantai Timur Semenanjung, Pantai Timur Sabah dan Pantai Barat Sarawak.

AHMAD ZAHID HAMIDI bercakap pada sidang media selepas mempengerusikan Mesyuarat Jawatankuasa Pengurusan Bencana Pusat (JBPB) hari ini.

Sebelum ini, media melaporkan Pusat Mengundi di Sekolah Jenis Kebangsaan Tamil (SJKT) Dengkil untuk kawasan Parlimen Sepang ditukarkan ke Sekolah Rendah Agama (SRA) Dengkil berikutan bangunan sekolah itu dilanda banjir dan tenggelam sepenuhnya pada 17 November lalu.

Proses mengundi di 11 pusat pengundian di Parlimen Baram pula digantung pada hari pengundian 19 November lalu berikutan cuaca buruk menyebabkan petugas tidak dapat tiba ke tempat bertugas sama ada melalui laluan udara, darat dan air.

Turut dilanda banjir empat pusat pengundian bagi PRU15 di utara Sarawak iaitu di Bahagian Limbang dan Miri, namun proses pengundian diteruskan apabila pengundi dibawa menaiki perahu untuk menunaikan tanggungjawab mereka.

Media sebelum ini melaporkan seramai 12 Menteri Perikatan Nasional (PN) mengutus warkah kepada Yang di-Pertuan Agong menyatakan Kabinet tidak sebulat suara mengenai keputusan membubarkan Parlimen bagi mengadakan PRU15.

Antara alasan yang dikemukakan adalah mengenai Monsun Timur Laut yang akan bermula dengan banjir dijangka melanda beberapa negeri di Malaysia terutama di Pantai Timur.


Kerajaan lulus peruntukan RM30 juta untuk kamera badan PDRM

1

BANGI, Selasa – Kerajaan meluluskan peruntukan sebanyak RM30 juta bagi perolehan kamera badan untuk kegunaan anggota Polis Diraja Malaysia (PDRM) ketika menjalankan tugas.

Menteri Dalam Negeri, Datuk Seri Saifuddin Nasution Ismail berkata, ketika ini proses perolehan sedang dilaksanakan dan berharap tiada sebarang masalah untuk mendapatkan kamera badan tersebut.

“Saya harap perolehan ini dapat disegerakan memandangkan ia merupakan satu keperluan pada masa kini dan telah mengarahkan Ketua Setiausaha kementerian untuk tindakan susulan,” katanya dalam sidang media selepas lawatan kerja ke Bukit Aman hari ini.

SAIFUDDIN NASUTION ISMAIL bercakap dalam sidang media selepas lawatan kerja ke Bukit Aman hari ini.

Mengulas mengenai Rang Undang-Undang Suruhanjaya Bebas Tatakelakuan Polis (IPCC) 2020, Saifuddin berkata, ia akan berkuat kuasa Jun tahun depan.

Artikel berkaitan

Azam Baki Saman Penyelidik Rasuah, Lalitha Kunaratnam – RM10 Juta

SPRM tahan Muhyiddin, didakwa esok

Usaha martabatkan bangsa tidak harus jerumuskan negara ke arah polarisasi – Agong

Jejambat Kota Bharu siap dengan penjimatan kos RM7.9 juta

Sultan Sharafuddin larang adakan aktiviti LGBT di Selangor

Rang Undang-undang berkenaan diluluskan pada 26 Julai lepas bertujuan mempertingkatkan integriti, mengurangkan salah laku dalam kalangan anggota polis dan meningkatkan keyakinan orang ramai terhadap pasukan keselamatan itu.

Mengenai persiapan banjir terutama di negeri-negeri pantai timur, Saifuddin berkata, PDRM telah bersiap sedia sepenuhnya termasuk daripada aspek aset untuk memindahkan mangsa ke pusat pemindahan sementara.

Menurut beliau 18,170 anggota PDRM telah diatur tugas bagi menghadapi musim monsun kali ini. – Bernama


Kerajaan tidak tarik balik subsidi pukal kepada rakyat

3

BANGI, Selasa – Malaysia mesti menyalurkan semula subsidi pukal yang turut memanfaatkan golongan mahakaya dan konglomerat ke arah menopang atau menyokong kumpulan B40, M40 serta peniaga kecil yang amat terkesan dan memerlukan.

Perdana Menteri, Datuk Seri Anwar Ibrahim berkata, sebagai contoh, Tenaga Nasional Berhad (TNB) mempunyai hampir 10 juta pengguna tetapi 10 peratus daripada angka itu iaitu satu juta pengguna yang meliputi kumpulan konglomerat menikmati lebih 50 peratus subsidi elektrik.

Justeru tegas beliau, jabatan-jabatan kerajaan mesti merangka serta membangun wahana bersesuaian bagi melaksanakan subsidi bersasar dengan mengambil kira kepentingan pengguna dan industri serta memastikan kelancaran dan keberkesanan pelaksanaan kebijakan ini.

ANWAR IBRAHIM mempengerusikan Mesyuarat Majlis Tindakan Sara Hidup (NACCOL) Bil. 4 untuk tahun 2022 di Putrajaya hari ini.

Anwar menyampaikan perkara itu ketika mempengerusikan Mesyuarat Majlis Tindakan Sara Hidup (NACCOL) Bil. 4 untuk tahun 2022 hari ini.

Artikel berkaitan

Elaun tambahan diberikan kepada kakitangan perubatan – PM

Pelantikan Izzah, sah undang-undang tapi salah dari sudut moral – Hassan Karim

Lebih RM72.5 juta disalur ke Sekolah Swasta Cina sejak tahun 2019

PDRM perlu tambah Pusat CIC di Sabah dan Sarawak

Akta Antigangguan Seksual dikuat kuasa secara berperingkat

Pada saat ini, isu bekalan menjadi tumpuan utama kerajaan kerana kekurangan bekalan akan memberi dampak yang buruk.

“Justeru, kerajaan akan mempertimbang untuk meneliti kaedah campur tangan kerajaan di peringkat pengguna.

“Mesyuarat NACCOL membincangkan perkara ini dengan panjang lebar serta beberapa ikhtiar disyorkan dan akan dibentangkan kepada Jemaah Menteri dan Kabinet akan membuat keputusan esok,” katanya dalam kenyataan hari ini.

Menurut Perdana Menteri, sebanyak tiga kertas dibentangkan dalam mesyuarat berkenaan yang mengupas isu, tantangan dan strategi secara bersama oleh Kementerian Perdagangan Dalam Negeri dan Kos Sara Hidup (KPDN), Kementerian Sumber Asli, Alam Sekitar dan Perubahan Iklim serta Kementerian Perladangan dan Komoditi.


Mohd Shafiq tak puas hati, ambil tindakan undang-undang

2

BANGI, Selasa – Bekas Ketua Pengarah Perkhidmatan Awam, Datuk Seri Mohd Shafiq Abdullah akan mengambil tindakan undang-undang terhadap pihak terlibat ke atas penamatan perkhidmatannya.

Shafiq dalam satu kenyataan media hari ini berkata, beliau terkilan dengan keputusan yang di buat ke atas dirinya.

“Bagaimanapun, saya tidak berpuas hati dengan keputusan penamatan perkhidmatan saya dan saya akan mengambil tindakan undang-undang terhadap mana-mana pihak yang terlibat dalam hal ini yang telah menganiayai saya meskipun saya telah menyumbang tenaga dan fikiran selama 30 tahun dalam perkhidmatan awam,” katanya.

Artikel berkaitan

Operasi mencari kru kapal jatuh laut diteruskan

PAS tawan 32 kerusi, BN-PH pulang dengan tangan kosong

Tambang bas sekolah: Ibu bapa rayu kerajaan tanggung 5 peratus

PH arah enam negeri runding dengan BN

Mat Sabu nafi terbabit promosi skim pelaburan syariah

Terdahulu, Kerajaan memutuskan untuk menamatkan perkhidmatan Mohd Shafiq sebagai Ketua Pengarah Perkhidmatan Awam berkuat kuasa 12 Disember 2022.

Penamatan ini adalah selaras dengan peraturan 49(3) Peraturan-Peraturan Pegawai Awam (Kelakuan dan Tatatertib) 1993 [P.U. (A) 395/1993].

Menurut kenyataan Ketua Setiausaha Negara, Tan Sri Mohd Zuki Ali hari ini, Mohd Shafiq dibersarakan mengikut subseksyen 10(5)(d) Akta Pencen 1980 [Akta 227].

Peruntukan tersebut membolehkan beliau menikmati semua faedah persaraan yang layak baginya. “Keputusan ini diambil setelah melalui semua prosedur bagi Penamatan Demi Kepentingan Awam (PDKA) dan telah diteliti keteraturannya oleh Jabatan Peguam Negara.

“Saya bagi pihak kerajaan merakamkan setinggi-tinggi penghargaan dan terima kasih kepada Mohd Shafiq atas jasa serta khidmat bakti beliau kepada negara sebagai penjawat awam.

“Saya menyeru kepada semua penjawat awam untuk terus memberikan komitmen dan dedikasi dalam menjalankan tugas yang diamanahkan demi negara yang kita cintai,” kata Mohd Zuki.


ISMA Bangi hantar surat bantahan, papan tanda cemar imej wanita

0

BANGI, Rabu –
Sebuah papan tanda yang memperagakan wanita memakai bengkung seolah-olah kelihatan tidak berpakaian di tempat awam menimbulkan rasa kurang senang orang ramai terutama di kawasan berdekatan.

Sehubungan itu, Ikatan Muslimin Malaysia (ISMA) Cawangan Bangi menghantar surat bantahan secara aman kepada wakil pemilik premis terbabit menyatakan rasa tidak setuju dengan apa yang dipaparkan premis berkenaan meskipun bertujuan promosi.

Yang Dipertua ISMA Bangi, Ustaz Bilal Jailani menghantar surat bantahan kepada wakil premis berkenaan untuk disampaikan kepada pengurusan bagi menghentikan imej papan tanda yang mencolok mata.

Jelasnya, tidak salah untuk mempromosi produk yang ingin dijual tetapi perlu ada garis panduan dan tidak menjadikan wanita sebagai model yang menjatuhkan martabat mereka sedangkan Islam mengangkat golongan wanita ke darjat yang mulia.

Artikel berkaitan

Kenapa Anwar tak arah polis, SPRM siasat Zahid isu LCS?

50 Peratus Kawasan Berpenduduk Boleh Capai Liputan 5G

Cagaran caruman, KWSP kaji kaedah baki akaun 2 jadi cagaran peribadi

PAS bantah rumah ibadat bukan Islam tidak ikut garis panduan

ISMA Seru Pengundi Angkat Calon Muslim Berwibawa

Sepanjang 30 tahun kita tinggal di Bandar Baru Bangi ini kita tidak pernah melihat iklan seteruk ini iaitu pakai satu bengkung di dadanya warna lain dan perutnya warna sama sekan kulit. Kalau nampak dari jauh seolah pakai bikini sahaja. Selain itu Bangi Central ini  terkenal dengan syurga tudung punyalah baik nama tersebut tetapi tiba-tiba ada imej taksopan seperti ini  kerana mencemarkan imej wanita, kedua mempromosikan soft-pornografi dan yang ketiga melanggar kesopanan warga bangi. Kami atas kesedaran tanggungjawab sosial menghantar surat bantahan kepada pihak Jovian Outlet Seksyen 9, Bandar Baru Bangi.

-Ustaz Bilal Jailani / Yang Dipertua ISMA Bangi

Yang Dipertua ISMA Bangi, Ustaz Bilal Jailani (kiri) menunjukkan surat bantahan yang dihantar kepada pemilik premis terbabit.

Lebih menyedihkan papan tanda yang terpampang berdekatan dengan Pejabat Khidmat Adun Sungai Ramal dan hanya 600 meter dari Masjid ikonik Bandar Baru Bangi iaitu Masjid Hasanah.

Sehubungan itu pihaknya menggesa supaya papan tanda itu segera diturunkan supaya tidak menimbulkan persepsi yang lebih buruk nak kemarahan orang ramai.

Pihak Jovian perlu segera menurunkan papan tanda yang tidak sopan ini dan cadagan kami adalah pihak Jovian hanya menggunakan imej wanita berbengkuk ini di dalam premis sahaja di kawasan yang hanya boleh diakses oleh pelanggan wanita sahaja. Itulah penyelesaian yang kita tawarkan. -Ustaz Bilal Jailani / Yang Dipertua ISMA Bangi

Tambah Ustaz Bilal, pihaknya turut membuat tinjauan ringkas berkenaan papan tanda berkenaan di Facebook Bandar Baru Bangi Community (BBBC) seramai 108 ribu dan hasilnya 300 warganet menyatakan tidak setuju terhadap papan tanda berkenaan.

Dalam pada itu, orang ramai yang berada di kawasan berkenaan turut merasakan kurang senang dengan papan tanda memaparkan imej wanita memakai bengkuk apatah lagi yang bertudung dianggap tidak patut.

Berikutan itu pemilik premis yang menayangkan imej wanita memakai bengkung seolah-olah kelihatan tidak berpakaian di tempat awam bersetuju untuk menurunkan papan tanda itu.

Menurut maklum balas yang diberikan kepada pemilik premis berkenaan, pihaknya bersetuju menurunkan dan menukar papan tanda yang mencolok mata itu dalam tempoh 14 hari.

Selain itu, pihak premis terbabit turut memohon maaf atas tindakan mereka yang tidak disengajakan telah mencetuskan isu yang kurang baik di kawasan sekitar.


PM digesa tolak tuntutan Dong Zong iktiraf UEC

0

BANGI, Rabu – Majlis Bertindak Pendidikan Kebangsaan menggesa Perdana Menteri, Datuk Seri Anwar Ibrahim menolak tuntutan Persatuan-persatuan Lembaga Pengurus Sekolah Cina Malaysia (Dong Zong) supaya kerajaan mengiktiraf Sijil Peperiksaan Bersama (UEC).

Pengerusinya, Datuk Zainal Abidin Borhan berkata, pengiktirafan itu tidak selari dengan sistem pendidikan kebangsaan yang sudah sedia ada iaitu menggunakan bahasa kebangsaan sebagai bahasa pengantar.

Menurut beliau, tuntutan Dong Zong untuk mengiktiraf UEC adalah bertentangan dengan aspirasi negara berlandaskan Perlembagaan Persekutuan.

Artikel berkaitan

Jawatankuasa khas kaji kedudukan, pengiktirafan Leftenan Adnan perlu ditubuhkan

15 murid, pelajar cedera, van sekolah terbalik diseret lori balak

Tindak Tanduk DAP Sebenarnya Islamophobia

Calon BN akan guna logo dacing pada PRN enam negeri

Saya sayang Bella lebih daripada anak lain – Siti Bainun

“Falsafah Pendidikan Kebangsaan perlulah dimartabatkan oleh Kementerian Pendidikan manakala UEC ialah sistem peperiksaan yang disediakan oleh persatuan sekolah swasta Cina bercanggah dengan pembinaan jati diri negara bangsa Malaysia.

“Kerajaan juga digesa tidak meluluskan sebarang peruntukan kepada sekolah dan pusat pengajian swasta yang dituntut oleh Dong Zong,” katanya dalam satu kenyataan.

Kenyataan berkenaan dikeluarkan secara bersama 11 wakil badan bukan kerajaan (NGO) yang menghadiri pertemuan bagi membincangkan mengenai isu UEC.

NGO terbabit ialah Gabungan Persatuan Penulis Nasional Malaysia (Gapena) yang diwakili Datuk Zainal Abidin Borhan; wakil Persatuan Penulis Nasional Malaysia (Pena), Dr Mohamad Saleeh Rahamad; Presiden Persatuan Pesara Pegawai Perkhidmatan Pendidikan Malaysia (PPPPPPM), Datuk Abdul Raof Hussin dan wakil Pertubuhan Pembela Islam (Pembela), Mahmud Hishamuddin Abdul Rashid.

Wakil Universiti Pendidikan Sultan Idris (UPSI), Profesor Dr Mohd Sahandri Gani; wakil Persatuan Penulis Budiman Malaysia, Profesor Dr Abd Halim Ali; wakil Persatuan Penulis Budiman Malaysia, Profesor Madya Dr Abdul Halim Hussein dan Pengerusi Biro Pembangunan Ummah dan Komuniti,Majlis Perundangan Melayu (MPM), Kamal Shukri Abdullah Sani.

Turut serta ialah wakil KOR AKWAM 181, Datuk Dr Wan Ahmad Fauzi Wan Husain, wakil Gerakan Pembela Ummah (UMMAH), Mohamad Zai Mustafa; wakil Persatuan Sejarah Batu Pahat, Ramlee Wahab dan Presiden Kesatuan Guru-Guru Melayu Malaysia Barat (KGMMB), Jasni Md Kechik.

Tambah Zainal Abidin, pihaknya bersedia untuk memberikan kerjasama kepada kerajaan dalam perkongsian kepakaran dan penasihatan demi negara yang sejahtera dan bersatu padu.

“Majlis Bertindak Pendidikan Kebangsaan menjunjung tinggi hasrat Kebawah Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah untuk membentuk Kerajaan Perpaduan yang dapat menjamin kestabilan negara berteraskan prinsip Kedaulatan Undang-undang dan Keluhuran Perlembagaan,” ujarnya.


Sanusi sedia berdepan Anwar di mahkamah

6

BANGI, Rabu – Menteri Besar Kedah, Datuk Seri Muhammad Sanusi Md Nor bersedia untuk berdepan Perdana Menteri, Datuk Seri Anwar Ibrahim di mahkamah berhubung saman dikemukakan terhadapnya semalam.

Menerusi satu hantaran Facebook yang dimuat naik tengah malam tadi, Ketua Pengarah Pilihan Raya Pas merangkap Pengerusi Perikatan Nasional (PN) Kedah itu juga tidak sedikit menunjukkan tanda-tanda untuk meminta maaf.

Sebaliknya Muhammad Sanusi menegaskan beliau hanya mengisahkan ‘sejarah’ selain memuat naik surat peguamnya daripada firma Yusfarizal Aziz & Zaid Advocates & Solicitors kepada Tetuan SN Nair & Partners yang mewakili Anwar bertarikh 7 Disember lalu.

Artikel berkaitan

PUTRA sangkal dakwaan mahu sertai PN

MB Kedah dilarang hadiri program kerajaan persekutuan

Hormati keputusan mahkamah tolak rayuan SIS Forum

Utamakan bantu sekolah daif berbanding sekolah persendirian Cina

Jejambat Kota Bharu siap dengan penjimatan kos RM7.9 juta

Menerusi surat itu, firma Yusfarizal Aziz & Zaid memaklumkan pihaknya telah diarahkan oleh Muhammad Sanusi sebagai anak guam untuk menyatakan dengan jelas bahawa beliau tidak menafikan ada membuat ucapan pada 13 November lalu yang disiarkan dalam akaun Facebook dengan nama ‘Faizal Azumu’.

“Artikel berita diterbitkan portal Malaysiakini bertajuk ‘Kes liwat Anwar: Dulu kesian sungguh, sekarang Pas kata kena pikiaq’ bertarikh 14 November dan video dimuat naik dalam aplikasi akaun YouTube Malaysiakini tidak berada dalam kawalan atau milikan anak guam kami.

“Oleh yang demikian sekiranya terdapat apa-apa olahan atau penambahan fakta, ulasan atau komen yang membawa kepada apa-apa unsur fitnah, ia dibuat oleh portal Malaysiakini dan di luar kawalan anak guam kami,” katanya.

Firma itu menyatakan, surat tuntutan bertarikh 16 November oleh Tetuan SN Nair & Partners kepada Muhammad Sanusi juga tidak menyatakan dengan jelas kata-kata fitnah terkandung dalam ucapan berkenaan sebaliknya hanya menyatakan petikan secara umum.

“Dalam apa jua keadaan, anak guam kami menafikan bahawa ucapan tersebut adalah terjumlah kepada suatu ucapan berunsur fitnah. Sekiranya kata-kata fitnah merujuk kepada ucapan anak guam kami berkenaan salah laku dan kes-kes jenayah melibatkan anak guam pihak tuan, anak guam kami menafikan tuduhan tersebut,” katanya.

Tambahnya, ucapan Muhammad Sanusi dibuat berdasarkan fakta-fakta yang sememangnya telah berlaku iaitu pada sekitar 1998, Anwar sememangnya telah dipecat daripada jawatan Timbalan Perdana Menteri, Timbalan Presiden dan UMNO atas dakwaan salah guna kuasa dan isu moral.

Selain itu surat tersebut turut menyatakan beberapa lagi kes melibatkan Anwar di mahkamah selain pengampunan oleh Yang di-Pertuan Agong.

“Oleh demikian, anak guam kami melalui ucapan tersebut telah memaklumkan kepada orang ramai tentang fakta-fakta yang sememangnya berlaku pada tahun-tahun lepas, yang telah diketahui umum.

“Hanya kerana anak guam pihak tuan telah diberikan pengampunan oleh Yang di-Pertuan Agong, ia tidak menghalang mana-mana pihak daripada menyebut atau menyatakan fakta-fakta dan sejarah yang berlaku berkaitan anak guam pihak tuan,” katanya.

Surat itu turut menyatakan bahawa Muhammad Sanusi menegaskan yang dirinya mempunyai pembelaan bermerit di bawah undang-undang.

“Dalam keadaan ini, kami mempunyai arahan anak guam untuk menerima tuntutan bagi pihaknya dan anak guam kami dengan ini merizabkan kesemua haknya yang diperuntukkan undang-undang,” katanya


Wan Rosdy umum Portfolio EXCO Pahang

0

BANGI, Rabu – Menteri Besar, Wan Rosdy Wan Ismail mengumumkan portfolio 10 Ahli Majlis Mesyuarat Kerajaan Negeri (EXCO) Pahang hari ini.

Wan Rosdy yang juga Ahli Dewan Undangan Negeri (ADUN) Jelai yang sekali lagi mengangkat sumpah sebagai Menteri Besar Pahang akan memegang portfolio Perancangan, Kewangan, Tanah, Sumber Asli, Tenaga dan Air.

Selain itu, Wan Rosdy turut memegang portfolio Pembangunan Ekonomi, Perladangan dan Komoditi.

Artikel berkaitan

Kabinet baharu Sabah dijangka angkat sumpah esok

13 Laluan Di Negeri Sembilan Ditutup

Tajuddin Digugurkan Sebagai Ahli Majlis Tertinggi UMNO

‘Dato Malik’ di tahan SPRM di bawah AMLA

Cetak nama Allah pada pakaian tak hormat sensitiviti agama Islam

ADUN Benta, Datuk Seri Mohd Soffi Abd Razak memegang portfolio Pertanian, Industri Asas Tani, Bioteknologi dan Pendidikan.

Datuk Seri Syed Ibrahim Syed Ahmad yang juga ADUN Kerdau memegang portfolio Hal Ehwal Agama Islam, Pembangunan Luar Bandar dan Hal Ehwal Orang Asli.

ADUN Bebar, Datuk Mohammad Fakhruddin Mohd Ariff memegang portfolio Kerja Raya, Pengangkutan dan Kesihatan.

Razali Kassim yang juga ADUN Muadzam Shah memenang portfolio Felda, Koperasi dan Usahawan manakala ADUN Pelangai, Datuk Seri Johari Harun memegang portfolio Kerajaan Tempatan, Perumahan, Alam Sekitar dan Teknologi Hijau.

ADUN Peramu Jaya, Datuk Mohamad Nizar Mohamad Najib memegang portfolio Pelaburan, Perindustrian, Sains, Teknologi dan Inovasi dan ADUN Guai, Datuk Sabariah Saidan memegang portfolio Kebajikan Masyarakat, Pembangunan Wanita dan Keluarga.

ADUN Dong, Fadzli Mohamad Kamal pula memegang portfolio Komunikasi dan Multimedia, Belia, Sukan dan Badan-badan Bukan Kerajaan.

Sim Chon Siang yang juga ADUN Teruntum memegang portfolio Hal Ehwal Pengguna dan Sumber Manusia manakala ADUN Triang, Leong Yu Man memegang portfolio Perpaduan, Pelancongan dan Kebudayaan.

Sementara itu, Wan Rosdy pada sidang media di Wisma Sri Pahang  mengharapkan 10 EXCO mengetepikan sentimen politik dan perbezaan ideologi masing-masing.

Justeru, katanya, kerjasama dapat dilakukan sebagai satu pasukan yang mantap bagi memastikan segala agenda pembangunan negeri dan kebajikan rakyat dapat terus dilaksanakan dengan cemerlang.

“Laksanakanlah setiap tugas yang diberikan ini dengan penuh rasa tanggungjawab dan amanah agar hasrat untuk menjadikan Pahang sebagai sebuah negeri maju akan tercapai.

“Selain itu, saya mengharapkan rakyat Pahang juga dapat memberi kepercayaan dan sokongan kepada kerajaan negeri yang baharu dibentuk ini demi kestabilan dan kemakmuran negeri,” katanya.

Pada Pilihan Raya Umum Ke-15 (PRU15), Barisan Nasional (BN) memperoleh 17 kerusi daripada 42 kerusi DUN Pahang dan Pakatan Harapan (PH) memperoleh lapan kerusi, manakala Perikatan Nasional (PN) pula memperoleh 17 kerusi.

Berikutan itu, tiada parti memperoleh majoriti mudah untuk membentuk kerajaan negeri mendorong gabungan BN dan PH.

Pahang mempunyai 42 kerusi DUN dan parti perlu mempunyai 22 kerusi untuk mendapat majoriti mudah bagi membentuk kerajaan negeri.


Ciri kepelbagaian, bebas dalam pelantikan ahli JAC – Tuanku Muhriz

0

BANGI, Khamis – Yang di-Pertuan Besar Negeri Sembilan, Tuanku Muhriz Tuanku Munawir mencadangkan untuk memperkenalkan mekanisme kepelbagaian dan bebas apabila melibatkan pelantikan lima tokoh terbilang sebagai ahli dalam Suruhanjaya Pelantikan Kehakiman (JAC).

Baginda bertitah, orang yang dipilih bukan sahaja bebas daripada sebarang bentuk pengaruh politik tetapi inklusif mencerminkan kepelbagaian masyarakat berbilang kaum dan komposisi Persekutuan iaitu negeri-negeri Semenanjung Malaysia, Sabah dan Sarawak.

“Pelantikan ahli daripada pelbagai latar belakang dan bebas akan membolehkan lebih ramai pihak berkepentingan diwakili. Justeru, meluaskan kepakaran dalam proses pelantikan kehakiman sambil mengekalkan kebebasan JAC.

“Beta telah dinasihatkan bahawa adalah sama pentingnya untuk Akta JAC 2009 menjadi sebahagian daripada Perlembagaan Persekutuan dan tidak kekal sebagai Akta Parlimen,’ titah baginda pada majlis pelancaran buku ‘Upholding The Federal Constitution: The Judicial Thoughts Of Datuk Seri Hishamudin Yunus’ hari ini.

Artikel berkaitan

Pemimpin DAP gesa BN hukum semua Ahli Parlimen sokong Muhyiddin

Agong Titah Rakyat Dan Agensi Kerajaan Sedia Hadapi Risiko Banjir

Kabinet belum bincang laksana semua GST

Dua sayap UMNO dapat teraju baharu, Wanita kekal

Keputusan status Islam, pengiktirafan terhadap Mahkamah Syariah

Hadir sama, Ketua Hakim Negara, Tun Tengku Maimun Tuan Mat serta lebih 30 hakim Mahkamah Persekutuan, Mahkamah Tinggi dan Rayuan serta Pesuruhjaya Kehakiman.

Tuanku Muhriz juga menggesa masyarakat sivil dan pihak berkepentingan lain untuk memimpin perbincangan yang bermakna bagi mencapai aspirasi kebebasan kehakiman ini sebagai cara untuk menegakkan Perlembagaan Persekutuan, undang-undang tertinggi negara.

“Jangan kita lupa, rakyat pergi ke mahkamah untuk mencari dan mendapatkan keadilan. Sama ada rayuan jenayah, rayuan terhadap keputusan kerajaan atau salah satu agensinya atau perkara peribadi, orang ramai melihat mahkamah sebagai jalan mereka untuk mendapatkan keadilan,” titahnya.

Semasa bertitah mempengerusikan Mesyuarat Majlis Raja-Raja ke-260 pada 30 November lalu, Tuanku Muhriz telah menegaskan tentang keperluan untuk memperbaharui proses pelantikan badan kehakiman sedia ada.

Dalam ucapan titahnya hari ini, baginda seterusnya bertitah walaupun niat utama suruhanjaya itu adalah untuk menegakkan kebebasan badan kehakiman namun dilihat peruntukan tadbirannya mungkin tidak selaras dengan hasrat tersebut.

“Setakat ini, Perdana Menteri melantik lima daripada sembilan anggota suruhanjaya itu. Mengikut Perlembagaan, beliau juga mempunyai kata putus dalam pelantikan hakim di mahkamah atasan.

“Kita perlu berpandukan prinsip pengasingan kuasa eksekutif, badan perundangan dan badan kehakiman. Untuk mencapai matlamat ini, beberapa pembaharuan perlu dipertimbangkan bagi mengukuhkan kebebasan suruhanjaya itu dan akhirnya badan kehakiman,” titah baginda.

Baginda menambah, kebebasan adalah intipati badan kehakiman, justeru, beliau bertitah adalah penting bahawa kebebasan kehakiman sentiasa dipelihara dan dilindungi.

Tuanku Muhriz bertitah, hakim terikat untuk memegang ikrar sumpah jawatan mereka dengan teguh dan sentiasa mengingatkan diri mereka bahawa keputusan mereka mempunyai kesan mendalam kepada masyarakat dan oleh itu, pelantikan hakim yang bebas dan berwibawa adalah penting untuk memastikan matlamat ini tercapai.

Sementara itu, Tuanku Muhriz memuji Hishamudin yang merupakan bekas hakim Mahkamah Rayuan yang telah ‘menghidupkan’ banyak peruntukan dalam Perlembagaan Persekutuan terutamanya yang berkaitan dengan hak asasi.

“Sepanjang khidmatnya, beliau dikenang kerana integriti dan kebebasannya, justeru, memberi laluan kepada komitmennya yang tidak berbelah bahagi untuk menegakkan keluhuran dan kesucian Perlembagaan Persekutuan.

“Keputusannya termasuk banyak bantahan pendapat barisan panel hakim namun penghakimannya adalah berdasarkan penghayatannya terhadap undang-undang, di mana dia secara elegan menerima prinsip undang-undang yang sentiasa berkembang dan menggunakannya secara bijaksana dengan objektif utama untuk memberikan keadilan tanpa rasa takut atau pilih kasih,” titahnya.

Menurut Tuanku Muhriz, seorang hakim yang baik juga perlu menunjukkan kesabaran dan belas ihsan dalam proses membuat keputusan dan dalam konteks ini, Hishamudin adalah seorang hakim yang memiliki semua ciri penting ini yang menjadikannya menonjol sebagai hakim yang disegani. – Bernama


KPM tumpu cabaran ekonomi bukan iktiraf sijil UEC

0

BANGI, Khamis – Kementerian Pendidikan Malaysia (KPM) akan mengutamakan isu untuk mendepani masalah ekonomi terlebih dahulu daripada memberikan ruang kepada isu Sijil Peperiksaan Bersepadu (UEC).

Menurut menterinya, Fadhlina Sidek, ini kerana tumpuan kepada cabaran ekonomi merupakan salah satu faktor utama yang akan difokuskan oleh kerajaan pimpinan Perdana Menteri, Datuk Seri Anwar Ibrahim.

“Isu utama kerajaan Perpaduan pada hari ini akan menumpukan kepada cabaran ekonomi dan kos sara hidup. Apa-apa isu yang terkait rapat yang sedang dibangkitkan seperti UEC dan sebagainya kita akan lihat dari semasa ke semasa,” katanya dalam sidang media khas hari ini.

FADHLINA SIDEK berucap pada Sidang Media Khas di Kementerian Pendidikan, Putrajaya hari ini.

Hadir sama adalah Timbalan Menteri Pendidikan, Lim Hui Ying; Ketua Setiausaha Kementerian Pendidikan, Datuk Yusran Shah Mohd Yusof dan Ketua Pengarah Pendidikan Malaysia Datuk Pkharuddin Ghazali.

Artikel berkaitan

Tiada kerusi bertanding, MCA dan MIC wajar keluar BN

1.75 juta kenderaan dijangka memasuki ibu negara malam ini

Maszlee beri bayangan bakal kembali dalam kerajaan

UMNO sudah biasa dengan perpecahan – Penganalisis

Bekas MB Perlis hadapi 5 pertuduhan ubah wang haram RM1.06 juta

Pada 26 November lalu, Dong Zong menggesa kerajaan Perpaduan mengiktiraf sijil UEC dan menginstitusikan peruntukan Sekolah Menengah Persendirian Cina secepat mungkin.

Tindakan itu mencetuskan kemarahan apabila beberapa pihak dilaporkan melalui portal berita meminta supaya Dong Zong tidak rakus dalam membuat tuntutan itu.

Kerajaan Pakatan Harapan (PH) menubuhkan satu pasukan petugas untuk mengkaji dasar UEC pada ke-14 (PRU14).

Dalam pada itu, Fadhlina berkata, biar pun UEC ada dinyatakan dalam manifesto, perkara itu akan turut diteliti semula kerana kerajaan yang dibentuk adalah merupakan Kerajaan Perpaduan.

“Kita akan lihat (manifesto mengenai UEC) kerana ini adalah kerajaan Perpaduan dan kita tidak lagi bercakap mengenai manifesto kerajaan atau pun PH semata-mata.

“Manifesto ini juga kita akan lihat dari masa ke semasa mengikut keperluan dan keutamaan semasa,” katanya lagi.


Bekalan telur ayam import dari India tiba di KLIA

0

BANGI, Jumaat – Kementerian Pertanian dan Keterjaminan Makanan (MAFS) membenarkan kemasukan telur ayam import dari India pagi ini melalui laluan udara sebagai fasa percubaan.

Kementerian itu dalam kenyataan hari ini, memaklumkan ia bagi memastikan telur ayam yang diimport menepati segala piawaian yang ditetapkan.

“MAFS telah membawa masuk telur ayam dari negara luar untuk menampung kekurangan bekalan telur yang sedang dihadapi negara sejak beberapa bulan yang lalu.

“Jabatan Perkhidmatan Kuarantin dan Pemeriksaan Malaysia (MAQIS) dan Jabatan Perkhidmatan Veterinar (DVS) telah melaksanakan kawalan kemasukan telur ayam import di pintu masuk secara ujian Hold, Test and Release (HTR), yang merangkumi ujian PCR untuk pengesanan bakteria Salmonella, virus Newcastle Disease dan Avian Influenza.

Artikel berkaitan

Pasport Zahid dikembalikan petanda awal dibebaskan – Zamani

UiTM tubuh Task Force kaji penggabungan tiga fakulti

Bapa belajar hisap dadah daripada anak

Anwar tidak terganggu tuduhan tindakan bermotif politik

Mesyuarat khas SPR bincang PRK DUN Pelangai pada Khamis ini

“Pengujian yang dijalankan ini adalah bagi memastikan rakyat menerima telur ayam import yang selamat, bersih, halal dan bebas dari segala penyakit di samping melindungi industri penternakan negara,” katanya.

MAFS berkata, segala protokol dan tatacara yang ditetapkan oleh kerajaan juga sudah dipatuhi tanpa kompromi.

“Hasil ujian yang dilaksanakan oleh MAQIS dan DVS mendapati telur ayam yang diimport bebas dari segala penyakit, selamat dan mematuhi segala piawaian yang ditetapkan bagi kegunaan pasaran negara.

“Sehubungan itu, kementerian bersetuju memberikan kebenaran sementara kemasukan telur ayam daripada sumber luar dan kebenaran ini akan dikaji semula apabila bekalan telur dalam negara kembali stabil,” katanya.

Beliau berkata, inisiatif membawa masuk telur ayam dari sumber luar bukanlah untuk menekan pengusaha industri telur ayam tempatan.

“Sebaliknya, bagi memastikan kecukupan bekalan telur ayam dalam negara dengan harga yang kompetitif selaras dengan hasrat Kerajaan Perpaduan pimpinan Perdana Menteri, Datuk Seri Anwar Ibrahim yang mengutamakan kebajikan rakyat,” katanya.


0

BANGI, Jumaat – Tun Dr Mahathir Mohamad disahkan meletak jawatan sebagai Pengerusi Parti Pejuang Tanah Air (Pejuang).

Perkara tersebut disahkan oleh sumber parti itu, bagaimanapun menegaskan bekas Perdana Menteri itu kekal sebagai Pengerusi Gerakan Tanah Air (GTA).

“Dr Mahathir letak jawatan Pengerusi Pejuang, kekal sebagai Pengerusi GTA,” kata sumber.

Menurut sumber itu, satu pengumuman rasmi akan dibuat oleh Dr Mahathir.

Artikel berkaitan

Agong titah bangunkan Wilayah Persekutuan sebagai bandar raya unggul

Pegawai KPDN diarah jumpa pemilik restoran henti jual Menu Rahmah

KJ jumpa PN minggu hadapan

KDN warta larangan penerbitan berunsurkan LGBTQ+ jam Swatch

Pelantikan Zahid Sebagai TPM, Punca Imej Integriti & Bebas Rasuah PH Tercalar

Difahamkan, Perhimpunan Agung Tahunan (AGM) Pejuang kedua akan diadakan pada 14 Januari depan.

Dalam Pilihan Raya Umum ke-15 (PRU15) bagi Parlimen Langkawi, calon Perikatan Nasional (PN), Mohd Suhaimi Abdullah memperoleh majoriti 13,518 undi menewaskan Armishah Siraj (BN), Zabidi Yahya (PH), Dr Mahathir dan Abd Kadir Sainudin (Bebas).


Fahmi nafi halang Ridhuan Tee muncul di televisyen

1

BANGI, Jumaat – Menteri Komunikasi dan Digital (KKD), Fahmi Fadzil menafikan beliau mengeluarkan arahan untuk menghalang pendakwah bebas, Prof Dr Ridhuan Tee Abdullah daripada muncul di kaca televisyen.

Fahmi berkata, program Forum Perdana Ehwal Islam tersebut bukan di bawah bidang kuasa beliau.

“Tidak,” katanya ringkas.

Artikel berkaitan

Anwar guna kenderaan sedia ada, tolak Mercedes S600

PM mahu Timbalan Menteri fokus laksana perancangan, perubahan untuk rakyat

Cagar caruman KWSP heret masalah baharu rakyat – ISMA

Kes keganasan kanak-kanak perlu diteliti, bendung jenayah penderaan

F-22 “Raptor” tembak jatuh sekali lagi objek misteri selepas belon pengintip China

Beliau berkata demikian dalam sidang media selepas menyampaikan amanat di kementeriannya hari ini.

Baru-baru ini, Ridhuan melahirkan rasa kesal apabila beliau disekat menjadi panel dalam program Forum Perdana Ehwal Islam terbitan Radio Televisyen Malaysia (RTM).

Malah, Tokoh Maulidur Rasul dan Maal Hijrah tersebut juga menzahirkan rasa sedih apabila rancangan bual bicara popular setiap Khamis itu turut dibatalkan kerana ada penampilan dirinya.

“Forum Perdana dibatalkan. Baru sahaja dapat notis daripada pihak RTM. Saya tidak dibenarkan keluar,” katanya.


Lelaki hina Agong berkaitan pelantikan PM direman 3 hari

0

BANGI, Jumaat – Seorang lelaki ditahan bagi membantu siasatan terhadap satu hantaran di Facebook yang berbaur penghinaan terhadap Yang di-Pertuan Agong berkaitan pelantikan Perdana Menteri, Datuk Seri Anwar Ibrahim.

Setiausaha Polis Diraja Malaysia (PDRM), Datuk Noorsiah Mohd Saaduddin berkata, lelaki berusia 33 tahun itu direman selama tiga hari bermula Jumaat selepas ditahan pada Khamis oleh sepasukan polis dari Jabatan Siasatan Jenayah Ibu Pejabat Polis Daerah Hilir Perak.

Menurutnya, turut dirampas satu telefon bimbit jenama Vivo serta kad sim yang dipercayai digunakan untuk memuat naik hantaran berkenaan.

Kes disiasat di bawah Seksyen 4(1) Akta Hasutan 1948 kerana mengeluarkan kenyataan yang berkecenderungan menghasut dan Seksyen 233 Akta Komunikasi dan Multimedia 1998 iaitu penggunaan tidak wajar kemudahan rangkaian atau perkhidmatan rangkaian.

Artikel berkaitan

PAS kekal di Kelantan dan Terengganu

Jumlah Mangsa Banjir Di Lima Negeri Terus Menurun

Hina Quran – Iraq singkir Duta Sweden

Mesyuarat Dewan Rakyat berlangsung pada 19 dan 20 Disember

RM40,000 Elaun Pengerusi FGV Naik, Pengarah Dapat RM12,500 Sebulan

Beliau turut mengingatkan orang ramai supaya menjadi pengguna media sosial yang berhemah dan tidak menggunakan platform media sosial untuk membangkitkan kegusaran dan kebencian yang boleh menggugat keharmonian negara terutama yang melibatkan isu 3R iaitu Raja (rulers), agama (religions) dan bangsa (races).

“Tindakan tegas tanpa kompromi akan diambil terhadap mana-mana individu yang sengaja menggugat ketenteraman serta keselamatan awam,” ujarnya. – Bernama


Lima gabungan parti politik meterai perjanjian

0

BANGI, Jumaat – Lima gabungan parti politik hari ini memeterai pemuafakatan dan perjanjian persefahaman bagi mengukuhkan pentadbiran Kerajaan Perpaduan.

Majlis menandatangani pemuafakan berkenaan berlangsung di Bangunan Perdana Putra hari ini.

Program dimulakan dengan majlis menandatangani perjanjian persefahaman (MoU) yang ditandatangani setiausaha-setiausaha gabungan politik iaitu Datuk Seri Saifuddin Nasution Ismail (PH), Datuk Seri Zambry Abdul Kadir (BN), Datuk Loretto S Padua Jr (Warisan), Datuk Seri Alexander Nanta Linggi (GPS) dan Datuk Seri Masidi Manjun (GRS).

Majlis kemudian diteruskan dengan majlis menandatangani perjanjian sama oleh Perdana Menteri, Datuk Seri Anwar Ibrahim selaku Pengerusi PH; Presiden Barisan Nasional (BN), Datuk Seri Dr. Ahmad Zahidi Hamidi; Pengerusi Gabungan Parti Sarawak (GPS), Tan Sri Abang Johari Abang Openg; Pengerusi Gabungan Rakyat Sabah (GRS) Datuk Seri Hajiji Noor dan Presiden Warisan, Datuk Seri Mohd Shafie Apdal.

Artikel berkaitan

SPRM Sokong Azam Baki

Mulai Rabu tidak perlu lagi pelitup muka dalam pengangkutan awam, hospital

Bekalan air Melaka bertahan hingga Ogos

Perkhidmatan aerotrain KLIA digantung sementara bermula hari ini

Merapi meletus lagi, muntahkan awan panas dan lava

Turut hadir Timbalan Perdana Menteri, Datuk Seri Fadillah Yusof; Setiausaha Agung DAP, Anthony Loke; Pengerusi DAP, Lim Guan Eng; Presiden Parti Amanah Negara (Amanah) Mohamad Sabu; Presiden Parti Ikatan Demokratik (Muda), Syed Saddiq Syed Abdul Rahman dan Presiden Parti Bangsa Malaysia (PBM) Datuk Larry Sng.

Kerajaan Perpaduan hari ini dibentuk hasil gabungan PH, BN, Gabungan Parti Sarawak (GPS), Gabungan Rakyat Sabah (GRS) selain beberapa wakil rakyat Bebas dan parti kecil.

Majlis pemuafakatan itu penting bagi Anwar selaku Perdana Menteri dan Kerajaan Campuran yang diketuainya demi mengukuhkan kestabilan dan kedudukan kerajaan sekarang.

Ia sekali gus mendahului usul percaya dan keabsahan Anwar Ibrahim sebagai Perdana Menteri yang bakal dibentangkan di Parlimen Isnin ini.

Kerajaan Campuran dibuat atas titah Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dimana Anwar dilantik sebagai Perdanan Menteri bagi mengetuai kerajaan itu.


Mahkamah arah keluarga Altantuya dibayar RM5 juta, RM75,000

3

BANGI, Jumaat – Mahkamah Tinggi memerintahkan Kerajaan Malaysia serta empat defendan lain membayar ganti rugi am dan teladan terhadap keluarga model Mongolia, mendiang Altantuya Shaariibuu sebanyak RM5 juta dan RM75,000 kepada plaintif hari ini.

Hakim Datuk Vazeer Alam Mydin Meera mengeluarkan arahan demikian selepas pihak plaintif berjaya membuktikan kes terhadap defendan tiga defendan dan defendan keempat (Kerajaan Malaysia) sebagai majikan kepada defendan pertama dan kedua.

Terdahulu bapa mendiang, Dr Shaariibuu Setev; ibunya, Altantsetseg Sanjaa serta dua anak lelaki Altantuya, Mungunshagai Bayarjargal dan Altanshagai Munkhtulga, memfailkan tuntutan saman pada 4 Jun 2007.

Keluarga itu mendakwa, kematian ahli keluarga pada 2006 itu menyebabkan mereka mengalami trauma mental dan psikologi, selain melayakkan mereka dibayar pampasan serta mendapat ganti rugi teladan dan teruk.

Artikel berkaitan

Polis siasat dakwaan pegawai Imigresen dicederakan ketika jalani ujian kecergasan

Ahli UMNO dijangka beri sokongan kepada Annuar Musa

Nga Kor Ming suruh Hadi bertaubat

Pertemuan Anwar-Ahmad beri hasil baik kepada Kelantan

KKM cadang pemakaian semula pelitup muka ke sekolah

Dalam penfailan tersebut, mereka menamakan dua bekas anggota Unit Tindakan Khas (UTK), Cif Inspektor Azilah Hadri dan Koperal Sirul Azhar Umar; peguam dan penganalisis politik, Abdul Razak Baginda dan kerajaan sebagai defendan.

Bagaimanapun, nama Altanshagai Munkhtulga dikeluarkan daripada senarai plaintif berikutan meninggal dunia pada 2017.

Seramai 26 saksi plaintif, termasuk bapa serta anak sulung Altantuya memberi keterangan dalam perbicaraan yang bermula pada 2019.

Defendan iaitu kerajaan mengemukakan tiga saksi dan Abdul Razak memilih tidak memberi keterangan bagi menjawab tuntutan saman terbabit.


Tragedi Batang Kali: Lapan mangsa disahkan maut setakat jam 9 pagi

0

BANGI, Jumaat: Seorang kanak-kanak antara mangsa yang disahkan meninggal dunia dalam kejadian tanah runtuh di Gohtong Jaya, awal pagi tadi.

Menurut polis, setakat jam 0 pagi tadi, 92 mangsa disahkan terlibat, 53 orang ditemui selamat, 7 cedera, 8 meninggal dunia manakala 24 mangsa masih belum ditemui dalam kejadian di tapak perkhemahan berhampiran sebuah ladang organik di Father’s Organic Farm itu.

Dilaporkan, kejadian tersebut berlaku di tepi jalan berhampiran Father Organic Farm dan menghempap tapak perkhemahan yang berada berdekatan dengan jalan tersebut.

Ketinggian runtuhan dianggarkan setinggi 30 meter dengan anggaran keluasan runtuhan sebesar tiga ekar.

Artikel berkaitan

KPM umum sekolah cuti khas Aidilfitri pada 19 April

Kabinet Putuskan Beri Pilihan Pada Pengguna

Exco DAP cuba semarakkan Islamofobia, biadap – Haji Amin

Harimau Malaya tewaskan Thailand 1-0 di Bukit Jalil

Pemandu Mercedez belasah doktor direman empat hari

Seramai 37 individu berjaya diselamatkan selepas dipercayai terperangkap di tapak perkhemahan berkenaan dan kerja-kerja mencari dan menyelamat masih dijalankan.

Bagaimanapun polis masih belum mengesahkan identiti kedua-dua mangsa.

Difahamkan, jumlah mangsa seramai 79 orang termasuk 15 pekerja tapak perkhemahan.

Seramai 37 orang diselamatkan di tapak perkhemahan berhampiran Gohtong Jaya berikutan tanah runtuh berhampiran sebuah ladang organik awal pagi ini.

Berdasarkan, sejumlah 79 orang mangsa yang berada di tapak perkhemahan tersebut terlibat dengan kejadian runtuhan yang berlaku.

Seramai 23 orang dalam keadaan selamat, dua orang meninggal dunia, tiga orang cedera dan 51 orang masih tidak ditemui.

Usaha mencari dan menyelamat masih lagi diteruskan oleh pihak bomba serta dibantu bersama oleh agensi lain iaitu Persatuan Bomba Sukarela, Bomba Swasta, PDRM, APM, KKM dan Pasukan SMART.

Terdahulu, menurut Pengarah Jabatan Bomba dan Penyelamat Malaysia (JBPM) Selangor, Datuk Norazam Khamis, pihaknya menerima panggilan kecemasan pukul 2.24 pagi sebelum menggerakkan anggota dan aset ke lokasi kejadian.


Tragedi Batang Kali: Tapak perkhemahan beroperasi secara haram sejak 2020

2

BANGI, Jumaat – Tiga tapak perkhemahan yang terbabit dalam kejadian runtuhan cerun di Jalan Batang Kali-Goh Tong dikenal pasti beroperasi secara haram sejak 2020.

Menteri Perumahan dan Kerajaan Tempatan, Nga Kor Ming berkata, ketiga-tiga tapak berkenaan sebaliknya hanya memiliki Kebenaran Merancang untuk aktiviti pertanian organik yang diluluskan Majlis Perbandaran Hulu Selangor (MPHS) pada 2019.

Sehubungan itu, pengusaha tapak berkenaan dikenal pasti melanggar peruntukan di bawah Akta Jalan Saliran dan Bangunan 1974 (Akta 133) yang memperuntukkan hukuman penjara selama tiga tahun atau denda maksimum RM50,000.

Artikel berkaitan

Mahkamah Tolak Permohonan Rosmah

Bersatu Sabah tiada akar umbi, bakal ‘tutup kedai’

11,557 Pengundi Awal Mengundi Esok

5 pegawai Sivakumar ditamat perkhidmatan, 1 bertukar jabatan

Zahid lantik ‘orang’ sendiri kukuhkan kedudukan

“Kerajaan akan ambil tindakan tegas (ke atas pengusaha). Kedaulatan undang-undang adalah Rukun Negara kita, tiada siapa yang boleh melangkaui undang-undang.

“Malah, tindakan ini bukan hanya tertakluk kepada pengusaha tapak ini, sebaliknya akan diperluas ke seluruh negara. Pihak Berkuasa Tempatan (PBT) boleh mengeluarkan kompaun manakala Pejabat Peguam Negara (AGC) akan membuat pertuduhan di mahkamah.

“(Semua pengusaha tapak perkhemahan tidak berlesen diminta) hentikan operasi masing-masing, segera mohon lesen sebelum tindakan diambil,” katanya pada sidang media hari ini.


Dicalon Speaker Parlimen, ADUN Gurun letak jawatan

0

BANGI, Ahad – Ahli Dewan Undangan Negeri (ADUN) Gurun di Kedah, Datuk Johari Abdul mengumumkan meletak jawatan sebagai ADUN pada hari ini (Ahad).

Datuk Johari Abdul
 dalam satu kenyataan di laman sosial Facebook rasminya mengesahkan beliau telah mengutuskan sepucuk surat kepada Speaker DUN Kedah, Datuk Juhari Bulat bagi tujuan itu yang maa surat itu  telah sah diterima bertarikh 13 Disember 2022.

Pengumumanan beliau itu  menjadikan spekulasi dirinya tercalon  sebagai Speaker Parlimen semakin menjadi kenyataan.

“Di kesempatan ini, saya ingin mengucapkan ribuan terima kasih kepada Datuk Speaker yang telah memberi ruang kepada saya untuk mengambil bahagian secara aktif dalam DUN Kedah.  Saya juga ingin mengucapkan terima kasih tidak terhingga kepada seluruh rakyat Gurun dan pengundi-pengundi saya di sana.”

Jelas bekas Pengerusi Parti Keadilan Rakyat (PKR) Negeri Kedah itu, inti pati surat berkenaan menjelaskan beliau memaklumkan kepada Speaker DUN Kedah bahawa kerusi DUN Gurun disandangnya sebelum ini dikosongkan berkuat kuasa secara serta-merta pada tarikh surat dihantar.

“Tuan-tuan dan puan-puan telah pun memberikan kerjasama dan kepercayaan luar biasa terhadap saya dalam menjalankan tugasan sebagai ADUN Gurun. Insya-ALLAH kita akan berjumpa lagi dan saya yakin hubungan baik kita akan berkekalan dalam membangunkan negeri Kedah.”

Beliau dalam satu kenyataan
video
 melalui aplikasi Whatsapp turut mengucapkan terima kasih  kepada penyokong yang memberikan kerjasama dan kepercayaan luar biasa terhadap beliau dalam menjalankan tugas sebagai ADUN Gurun.

Nama Johari Abdul adalah antara nama yang  disebut-sebut bakal menjawat jawatan Speaker Parlimen.

Sidang majlis mesyuarat penggal pertama persidangan Dewan Rakyat pasca Pilihan Raya Umum ke-15 (PRU15) akan diadakan pada 19 November ini.

Selain Johari yang bakal mewakili blok kerajaan, nama bekas Ahli Parlimen Kangar, Tan Sri Mohd Radzi Sheikh Ahmad difahamkan turut dicalonkan blok pembangkang diketuai Perikatan Nasional (PN) bagi jawatan itu.

Berdasarkan Aturan Urusan Mesyuarat Dewan Rakyat, usul undi percaya terhadap kepimpinan Perdana Menteri, Datuk Seri Anwar Ibrahim diletakkan sebagai urusan persidangan paling utama, diikuti pelantikan Speaker atau Yang Dipertua Dewan Rakyat baharu.

Aturan mesyuarat seterusnya diikuti upacara angkat sumpah ahli-ahli Parlimen yang menang PRU15 diikuti pemilihan dua Timbalan Speaker Parlimen.

Pada 2 Disember, media melaporkan, Tan Sri Azhar Azizan Harun mengesahkan akan mengosongkan kedudukannya sebagai Yang Dipertua Dewan Rakyat sebelum Parlimen bersidang.

Bagi jawatan Timbalan Speaker Parlimen, Ahli Parlimen Lanang daripada DAP, Alice Lau dan Ahli Parlimen Cameron Highlands, Ramli Md Nor daripada Barisan Nasional (BN) dilapor dicalonkan bagi blok kerajaan.

Manakala PN  dilaporkan akan mencalonkan bekas Timbalan Menteri di Jabatan Perdana Menteri (Parlimen dan Undang-undang) Datuk Mas Ermieyati Samsudin bagi jawatan Timbalan Speaker Parlimen.

Memetik Sinar, sumber Pejabat Parlimen memaklumkan seseorang ahli politik yang tercalon bagi jawatan Speaker Parlimen harus melepaskan jawatannya sebagai wakil rakyat di peringkat DUN negeri bagi mengelakkan pertindihan tugasan.


Pemimpin PN mesyuarat, bincang usul undi percaya PM

0

BANGI, Ahad – Beberapa pemimpin Perikatan Nasional (PN) dilihat berkumpul di luar pekarangan Dewan Persatuan Alumni Universiti Malaya (PAUM) Clubhouse hari ini.

Ia dipercayai berhubung Mesyuarat Jawatankuasa PN yang membincangkan mengenai pendirian terhadap usul undi percaya kepada Perdana Menteri, Datuk Seri Anwar Ibrahim pada 19 November ini.

Mesyuarat yang bermula sejak jam 4.30 petang di dalam Dewan PAUM itu turut dihadiri pemimpin akar umbi termasuk ahli Parlimen PN.

Terdahulu, Pengerusi PN, Tan Sri Muhyiddin Yassin memaklumkan, Mesyuarat Jawatankuasa PN akan diadakan pada Ahad bagi membincangkan pendirian gabungan parti itu mengenai usul undi percaya kepada Anwar.

Artikel berkaitan

Sultan Nazrin berkenan umum Lat sebagai Seniman Diraja

MB menghadap Sultan Terengganu esok, pohon perkenan bubar DUN

Ramasamy letak semua jawatan, umum keluar DAP

Johari Ghani dilantik ketua pasukan bertindak 1MDB

Agong berkenan terima watikah pelantikan 12 ketua perwakilan asing ke Malaysia

Muhyiddin berkata, walaupun beliau yakin sebahagian besar Ahli Parlimen daripada PN tidak akan menyokong usul berkenaan, keputusan mereka sama ada menyokong atau sebaliknya itu tidak boleh dipaksa.

Persidangan Dewan Rakyat yang pertama di bawah Kerajaan Campuran akan bermula pada 19 November ini dengan agenda utama antara lain bakal menyaksikan pembentangan usul undi percaya bagi keabsahan pelantikan Anwar sebagai Perdana Menteri.

Usul undi percaya itu bertujuan membuktikan Anwar yang mengangkat sumpah jawatan pada 24 November lalu mendapat sokongan Ahli-ahli Parlimen bagi memimpin kerajaan baharu selepas keputusan Pilihan Raya Umum ke-15 (PRU15) menyaksikan tiada parti atau gabungan politik mendapat majoriti mudah.


Tiada keperluan PRK DUN Gurun, pengosongan kerusi hampir tamat penggal

0

BANGI, Ahad – Pilihan raya kecil  Dewan Undangan Negeri  (DUN) Gurun tidak perlu diadakan memandangkan tempoh pengosongan kerusi itu terlalu hampir dengan pengakhiran penggal.

Speaker DUN Kedah, Datuk Juhari Bulat berkata, mengikut perundangan sedia ada, PRK hanya perlu diadakan sekiranya pengosongan jawatan itu dibuat dalam tempoh dua tahun sebelum tempoh penggal berakhir.

“Namun disebabkan tempoh sangat singkat iaitu kira-kira hanya tujuh bulan sahaja lagi sebelum penggal berakhir, ini bermakna tidak perlu lagi PRK. Kerusi

Gurun itu akan dibiarkan kosong dalam sidang DUN akan datang,”

Sebelum itu pada pagi Ahad, Ketua Pembangkang DUN Kedah, Datuk Johari Abdul mengumumkan keputusan mengosongkan kerusi DUN Gurun yang dimenanginya pada Pilihan Raya Umum Ke-14 (PRU14) lalu, berkuat kuasa serta merta.

Bagaimanapun, beliau tidak menjelaskan secara terperinci faktor pengunduran itu.

Artikel berkaitan

Kapal pengangkut pesawat USS Ronald Reagan tiba di Vietnam

KPM tumpu cabaran ekonomi bukan iktiraf sijil UEC

SOSMA : Kaji Semula Bukan Hapuskan, Saya Tidak Setuju – Musa Hasan

Mustahil Dihapuskan, Perlu Dijinak Supaya Lebih Bersifat Nasional

525 Pelajar Positif, 15 Sekolah Ditutup Di Kedah

Namun nama beliau disebut-sebut antara calon bagi jawatan Speaker Parlimen yang akan mengadakan sidang majlis mesyuarat penggal pertama pertama persidangan Dewan Rakyat pasca PRU15 pada esok (19 November)

Mengulas lanjut, Juhari berkata, ADUN pembangkang perlu mengadakan mesyuarat bagi menentukan individu yang akan menggantikan Johari selaku ketua pembangkang.

“Itu terpulang kepada mereka untuk membuat keputusan siapa yang layak dan gantikan tempat tersebut namun perlu maklumkan keputusan tersebut secara rasmi kepada saya.”

Johari menjadi ADUN Gurun sejak 2018 selepas menewaskan tiga calon lain dengan majoriti 4,207 undi pada Pilihan Raya Umum Ke-14 (PRU14).


Tragedi Batang Kali : Father’s Organic Farm zahir simpati kepada mangsa

0

BANGI, Ahad –  Pengurusan tapak perkhemahan, Father’s Organic Farm menzahirkan rasa simpati kepada semua mangsa yang terjejas akibat tragedi tanah runtuh yang berlaku di kawasan penyeliaan syarikat itu pada Jumaat lalu.

“Kami dengan rendah memohon maaf kepada semua mangsa terjejas akibat tragedi.”

Menerusi kenyataan tapak perkhemahan itu yang disiarkan menerusi laman Facebook rasminya pada Ahad, pengurusan tapak berkenaan turut menzahirkan ucapan takziah kepada semua waris mangsa yang terlibat.

“Hati kami bersama anda semua dan semoga roh mereka yang terkorban tenang di sana. Kami juga mendoakan mangsa yang terselamat sembuh sepenuhnya dan jaga diri baik-baik.”

Father’s Organic Farm turut berkongsi rasa duka cita dan simpati mereka terhadap semua mangsa dan waris yang terkesan akibat tragedi berkenaan.

Artikel berkaitan

UMNO, BN Negeri Sembilan Sedia Tanding Sendirian Dalam Pilihan Raya

Abang Grab boleh kerja balik, akaun diaktif semula

Turkiye tidak ambil hati Malaysia pilih pesawat buatan Korea

Tular Tikus Jamah Ayam, Restoran Ditutup 14 Hari – KKM

DAP bermuka-muka, `memperkuda’ orang Melayu – BERJASA

Misi mencari dan menyelamat (SAR) sembilan lagi mangsa tanah runtuh yang hilang masih diteruskan.

Sementara itu, 24 nyawa lain terkorban daripada keseluruhan 94 orang yang terbabit dalam tragedi itu.

Tragedi tanah runtuh itu berlaku pada pukul 2.42 pagi Jumaat lalu di sepanjang hampir 300 meter dan setinggi 70 meter di tapak perkhemahan yang terletak di Jalan Genting – Batang Kali.


Tragedi Batang Kali : Jenazah Nurul Azwani selamat dikebumikan

0

BANGI, Ahad – Jenazah salah seorang mangsa tragedi tanah runtuh di Batang Kali, Selangor Nurul Azwani Kamaruzaman, 31, selamat dikebumikan malam tadi.

Allahyarham dikebumikan di  Tanah Perkuburan Islam Raudhatul Sakinah (KL-Karak), Taman Selasih,  kira-kira jam 10 malam.

Sebelum itu jenazah dimandi dan dikafankan di Hospital Sungai Buloh, Selangor, selepas selesai proses pengecaman kira-kira jam 7 malam.

Jenazah kemudian dibawa ke Masjid Abu Hurairah, Kampung Batu, Batu 5,  untuk disembahyangkan.

Jenazah Nurul Azwani disolatkan di Masjid Abu Hurairah, Kampung Batu, Batu 5, Kuala Lumpur.

Allahyarham Azwani merupakan pekerja kantin Sekolah Jenis Kebangsaan Cina, SJKC Mun Choong dan beliau ke tapak khemah Father’s Organic Farm kerana menemani dua anak majikannya.

Identitinya dikenal pasti berdasarkan kenyataan yang dikeluarkan  oleh Agensi Pengurusan Bencana Negara (NADMA), pada Sabtu.

“Saya cuba menghubunginya kira-kira jam 10 malam Khamis lalu, tetapi gagal kerana liputan telekomunikasi kurang elok. Namun, dia menghubungi saya semula. Kami bercakap mengenai tiket bas untuk balik kampung di Gua Musang, Kelantan yang dijadual semalam. Kiranya, itu kali terakhir kami bercakap. Tidak jangka pula, hari yang sepatutnya kami pulang kampung adalah hari dia pergi buat selamanya,” – Siti Esah Hassan / ibu Allahyarham Nurul Azwani Kamaruzaman

Memetik Berita Harian, Ibu Allahyarham, Siti Esah Hassan, 53, berkata kali terakhir dia bercakap dengan anak sulungnya itu, kelmarin.

Siti Esah berkata Allahyarham yang mesra disapa Wani itu pasti merancang pulang ke kampung setiap kali cuti sekolah.

Katanya, walaupun mereka sekeluarga sudah tinggal di Kuala Lumpur, Azwani tetap pulang melawat keluarga di Kelantan, lebih-lebih lagi pada waktu cuti sekolah selama tiga minggu ini.

Jenazah mangsa tragedi tanah runtuh Batang Kali, Allahyarham Nurul Azwani Kamaruzaman diusung ke Tanah Perkuburan Islam Raudhatul Sakinah (KL-Karak) malam tadi. – Foto:BERNAMA

Allahyarham merupakan antara 24 mangsa yang terkorban dalam tragedi tanah runtuh yang berlaku pada pukul 2.42 pagi, Jumaat lalu.


Tragedi Batang Kali : NADMA kongsi 21 nama mangsa meninggal dunia

0

BANGI, Ahad – 21 orang  mangsa yang meninggal dunia susulan kejadian tanah runtuh di Batang Kali, Selangor telah dikenal pasti setakat jam 1 tengah hari Ahad.

Agensi Pengurusan Bencana Negara (NADMA) dalam kenyataan berkata, individu tersebut adalah Lim Wei Xin (36 tahun), Hong Mei Jing (38), Nurul Azwani Kamaruzaman (31), Lai Lee Yin (37), Lai Lee Koon (44), Ka Kok Boon (43).

Artikel berkaitan

Pematuhan SOP Perlu Berterusan

PM digesa tolak tuntutan Dong Zong iktiraf UEC

PH salahkan Tun M dalam Ops lalang, tapi masih lantik sebagai PM

Ramadan : rakyat dinasihat jangan membazir makanan – Agong

Anwar guna kenderaan sedia ada, tolak Mercedes S600

Turut dikenal pasti, Eng Choon Wen (43), Ka Sin Ya Vanya (6), Lam Sook Man (37), Wong Kim Yap (34), Fong Choy Kee (43), Liu Pei Si (44), Chin Su King (36), Lai Chee Sam (33) dan Gain Choo Yin (35).

Selain itu, enam lagi mangsa melibatkan kanak-kanak adalah Tong Kai En (9), Zech Loh Qi Yi (7), Eng Huai Yi (12), Ng Yee Tong (11), Daniel Khor Yen (5) dan Wong Zi Hang (1).

Menurut Nadma, proses bedah siasat untuk semua 24 mayat yang dijumpai telah selesai dijalankan.

Tambahnya, proses mengenalpasti mayat mangsa dijalankan dengan menggunakan kombinasi tiga kaedah iaitu pengecaman DNA, cap jari, dan pengecaman pihak waris pada wajah atau pun barangan peribadi serta tanda unik pada badan mangsa.

“Tiga daripada 24 mangsa yang meninggal dunia sedang dikenal pasti melalui kaedah-kaedah ini,” katanya pada Ahad.

Selain itu, Nadma turut mengeluarkan status bagi lapan mangsa yang dirawat.

Daripada jumlah tersebut, lima daripadanya telah dibenarkan keluar dan tiga iaitu Tan Ei Ein (43), Ling Zi Xuan (19) dan Loh Teng Shui (44) masih menerima rawatan.

“Sebarang maklumat terkini mengenai perkembangan mangsa-mangsa bencana akan dimaklumkan dari masa ke masa setelah mendapat pengesahan rasmi daripada agensi yang bertanggungjawab,” – NADMA


Tragedi  Batang Kali : Operasi SAR diteruskan jam 9:00 pagi ini

0

BANGI, Ahad –  Operasi mencari dan menyelamat mangsa,  SAR tragedi tanah runtuh di tapak perkhemahan Father’s Organic Farm, di Jalan Gohtong Jaya – Genting, di Batang Kali,  Selangor  akan disambung  jam 9:00 pagi ini.

Operasi mengesan sembilan lagi mangsa yang hilang diteruskan sehingga jam 4:00 pagi tadi.

Memetik Awani, Ketua Polis Daerah Hulu Selangor, Superintenden Suffian Abdullah berkata, selepas tempoh itu operasi SAR akan ditangguhkan sementara waktu dan bersambung semula pada jam 9 pagi Ahad.

Beliau berkata demikian dalam satu sidang media pada jam 9:00  malam tadi.

“Saya ingin nyatakan bahawa pihak kami memberi fokus kepada lima agensi utama, yang mempunyai kepakaran dalam kita meneruskan operasi terutama sekali di waktu malam. Saya difahamkan setakat operasi ini walaupun keadaan cuaca hujan (pada waktu ini) tetapi saya difahamkan pihak Jabatan Bomba dan Penyelamat Malaysia (JBPM) akan meneruskan usaha-usaha untuk mencari mangsa yang mungkin masih hilang atau tertimbus pada malam ini,”

Jelas Suffian lagi  fokus pencarian pada malam ini akan meliputi kesemua sektor iaitu A (Hillview), B (Farmview) dan C (Riverside).

Sehingga jam 12:35 minit malam pada Ahad,  mayat ke-15 telah  dibawa keluar dari Jabatan Forensik Hospital Sungai Buloh selepas proses bedah siasat selesai.

Setakat ini, seramai 24 mangsa terkorban dalam insiden tanah runtuh di tapak perkhemahan Father’s Organic Farm.


Tragedi Batang Kali: Siasat pengurus Father’s Organic Farm, elak kejadian sama berulang

0

BANGI, Ahad
 –
Persatuan Penyelidik Sumber Asli, Pertanian dan Alam Sekitar Malaysia (SALAM) menggesa pihak berkuasa melakukan siasatan ke atas pengurus Father’s Organic Farm, Batang Kali yang tidak mempunyai lesen atau permit untuk melakukan aktiviti perkhemahan di lokasi itu.

Ahli Jawatan Kuasa (AJK) Pusat Persatuan itu, Fadhilah Othman percaya pihak berkuasa akan melaporkan kajian lebih terperinci bagi mengenal pasti punca berlakunya tanah runtuh untuk tindakan pemulihan.

“Dalam kes ini pihak berkuasa tempatan (PBT) kena bertanggungjawab penuh kerana tidak memantau aktiviti-aktiviti haram atau yang tidak mendapat kelulusan ini, Father’s Organic Farm contohnya dikatakan telah menjalankan aktiviti perkhemahan tanpa lesen ni sejak tahun 2020 lagi.”

Beliau berkata kepada TV Pertiwi ketika diminta mengulas mengenai kejadian tanah runtuh di tapak perkhemahan Father’s Organic Farm, Batang Kali yang berlaku pada Jumaat lalu sehingga meragut 24 nyawa setakat ini.

Pihak berkuasa bertungkus-lumus dalam operasi mencari dan menyelamat (SAR) mangsa tanah runtuh di Father’s Organic Farm, Batang Kali.

Fadhilah turut mencadangkan khususnya pihak berkuasa tempatan (PBT) mempertingkatkan proses kelulusan permohonan lesen yang melibatkan aktiviti rekreasi luar dengan menjadikan lereng bukit antara kawasan risiko berlakunya bencana sebagai tapak perkhemahan dengan piawaian ketat.

Artikel berkaitan

Satu PPS dibuka tempatkan mangsa ribut di Sepang

Polis ambil alih siasatan jika ada unsur khianat nahas Elmina

MPN Setuju Malaysia Kembali Sebagai Negara Pertanian

Kematian akibat tibi di Malaysia meningkat tahun lalu

DAP tidak perlu minta maaf, henti timbul isu – Zahid

Dalam pada itu, beliau juga menasihati orang ramai yang ingin bercuti supaya merancang percutian dengan sebaik-baiknya terutama dari aspek keselamatan bagi mengelakkan aktiviti berisiko seperti tanah tinggi dan lereng bukit ketika musim Monsun Timur Laut (MTL) ini.

Semalam, Ketua Polis Negara (KPN), Tan Sri Acryl Sani Abdullah Sani ketika meninjau operasi mencari dan menyelamat (SAR) di lokasi itu memaklumkan siasatan terhadap pengurus yang mengendalikan tapak perkhemahan berkenaan akan dilakukan selepas operasi SAR mangsa tragedi tanah runtuh tersebut berakhir.

Jelasnya, untuk peringkat awal, pihak polis akan mengambil keterangan daripada pengurus lelaki terbabit selain tumpuan utama Polis Diraja Malaysia (PDRM) ketika ini ialah usaha operasi SAR baki sembilan mangsa yang masih hilang dalam insiden itu.


23 sungai di Pantai Timur pada paras bahaya

0

BANGI, Isnin – Sebanyak 23 sungai di Pantai Timur dilaporkan berada diparas bahaya setakat 12 tengah hari tadi berikutan hujan berteruaan sejak beberapa hari lalu, menurut laman web info banjir Jabatan Pengairan san Saliran (JPS)

Di Pahang membabitkan Sungai Keratong berada di paras 11.74 meter (m) manakala di Kelantan merekodkan 13 sungai di paras bahaya iaitu di Jambatan Merok pada paras 9.8m, Sungai Lanas (29.68m) dan Sungai Lebir (39.32m)

Rantau Panjang (10.7m), Kampung Jenob (25.07m), Kampung Jambu (2.99m), Sungai Golok (24.97m), Kampung Sungai Nal (29.24m).

Sebanyak 15 sungai di Terengganu pula turut berada di paras bahaya iaitu Sungai Besut (10.31m), Sungai Dungun (13.58m), Sungai Peneh (37.58m), Sungai Kemaman (14.91m).

Artikel berkaitan

Tragedi Batang Kali: Operasi SAR ditamatkan jam 12 tengah hari

Annuar Musa hanya pilih parti ‘berhaluan baik’

GEG Perlu Sokongan Wakil Rakyat Demi Selamatkan Dua Juta Nyawa

Dua produk kosmetik dilarang guna ada kandungan racun berjadual

Dasar pendidikan tinggi perlu dikaji semula – Khaled Nordin

Manakala Sungai Tebak (19.88m), Sungai Tumpat (2.88), Sungai Marang (3.85m), Sungai Chalok (10.22m), Sungai Nerus (23.41m), Sungai Setiu (10.04m), Sungai Besut (26.05m) dan Sungai Berang (26.5m),” katanya.

Sementara itu,  beberapa sungai di Kedah, Sarawak, Johor, Negeri Sembilan, Perak dan Perlis ketika ini berada di tahap amaran serta berjaga-jaga.


Anwar bukti keabsahan sebagai PM di Parlimen

0

BANGI, Isnin – Usul undi percaya terhadap Perdana Menteri, Datuk Seri Anwar Ibrahim lulus dengan undian suara majoriti petang ini.

Keputusan itu dicapai setelah Speaker Dewan Rakyat, Datuk Johari Abdul tidak mengadakan undian belah bahagi.

Dengan keputusan itu, Anwar kekal sebagai Perdana Menteri, kira-kira tiga minggu selepas mengangkat sumpah jawatan setelah membentuk Kerajaan Campuran dengan Barisan Nasional (BN) dan parti-parti dari Sabah dan Sarawak.

Artikel berkaitan

Malaysia berminat sertai pembangunan IKN Nusantara dengan potensi nilai RM1b

Kaji Semula SOP Masjid -Pakar Epidemiologi

MUDA bantah JAIS larang umat Islam lawat rumah ibadah lain

Guna ikon hanya mainan politik, hapuskan sekolah vernakular – Zamani

Peperiksaan bertulis SPM 2022 bermula 20 Februari

Melalui undian suara, Ahli Parlimen perlu berkata ‘setuju’ atau ‘tidak bersetuju’ terhadap sesuatu usul.

Parlimen membahaskan usul itu terlebih dahulu.

Dalam sesi itu, Ahli Parlimen Perikatan Nasional (PN), Datuk Seri Shahidan Kassim (Arau) mencadangkan gabungan itu tidak mengambil bahagian dalam pengundian.

Katanya, tiada keperluan berbuat demikian kerana Yang di-Pertuan Agong sudah pun melantik Anwar.


Datuk Johari Abdul dipilih Speaker Dewan Rakyat

0

BANGI, Isnin – Bekas Ahli Parlimen Sungai Petani, Datuk Johari Abdul dipilih sebagai Speaker Dewan Rakyat yang baharu selepas memperoleh undi sokongan tertinggi dari Ahli-Ahli Dewan Rakyat.

Setiausaha Dewan Rakyat, Dr Nizam Mydin Bacha Mydin ketika mengumumkan keputusan itu memberitahu, Johari memperoleh sokongan 147 undi, sementara seorang lagi calon yang juga bekas Ahli Parlimen Kangar, Tan Sri Mohd Radzi Sheikh Ahmad memperoleh 74 undi.

Pada proses pengundian itu, setiap Ahli Parlimen diberi satu kertas dan mereka perlu menulis nama calon yang disokongnya, sebelum kiraan undi dibuat.

Terdahulu, Perdana Menteri, Datuk Seri Anwar Ibrahim mengemukan cadangan mencalonkan Bekas Ahli Parlimen Sungai Petani, Johari sebagai calon Speaker Dewan Rakyat mewakili kerajaan dan disokong Timbalan Perdana Menteri, Datuk Seri Dr Ahmad Zahid Hamidi.

Artikel berkaitan

Jumlah Mangsa Banjir Terus Menurun, Bawah 40,000 Orang

PERKASA gesa Syed Saddiq lebih peka isu agama Islam

Al Fatihah : Mohd Isa pemimpin tegar, perjuangkan penduduk miskin sejak dulu

Mulai Rabu tidak perlu lagi pelitup muka dalam pengangkutan awam, hospital

Dadah, pornografi punca sumbang mahram tinggi di Kelantan

Sementara Ketua Pembangkang merangkap Ahli Parlimen Larut, Datuk Seri Hamzah Zainudin pula mencadangkan Mohd Radzi sebagai sebelum disokong Ahli Parlimen Kota Bharu, Datuk Seri Takiyuddin Hassan.

Johari pernah memegang jawatan sebagai Pengarah Biro Tata Negara (BTN) selain mempunyai ijazah sarjana di dalam Pengajian Strategik dari University of Lancaster.

Beliau menjadi Parlimen Sungai Petani sejak Pilihan Raya Umum (PRU) 2008, namun mengambil keputusan tidak bertanding pada PRU15 lalu, dengan kerusi lamanya kini disandang anaknya, Dr Taufiq.

Sebelum itu, pemimpin senior PKR itu pernah mencuba nasib bertanding di Parlimen Sungai Petani pada PRU 1999 dan pilihan raya umum 2004 bagi DUN Bakar Arang tetapi tewas kepada calon Barisan Nasional (BN).

Semalam, beliau juga mengumumkan peletakan jawatannya sebagai Ahli Dewan Undangan Negeri (ADUN) Gurun berkuat kuasa serta-merta melalui sepucuk surat yang dikirim bertarikh 13 Disember lalu.


Dewan Rakyat kecoh ketika bahas usul percaya terhadap PM

0

BANGI, ISNIN – Mesyuarat Pertama Penggal Pertama Parlimen ke-15 sesi petang kecoh seketika apabila berlaku pertikaman lidah antara Ahli Parlimen blok kerajaan dan pembangkang.

Kekecohan bermula selepas Datuk Seri Dr Shahidan Kassim (Arau) mempersoal kandungan usul undi percaya terhadap Perdana Menteri, Datuk Seri Anwar Ibrahim yang dikemukakan Timbalan Perdana Menteri, Datuk Seri Fadillah Yusof.

Ketika bangkit mencelah, Shahidan berkata, tidak sepatutnya institusi diraja terutamanya Yang di-Pertuan Agong dan Majlis Raja-Raja digunakan untuk mempengaruhi sidang Dewan Rakyat.

“Kita tidak boleh menggunakan perkataan Yang di-Pertuan Agong atau Raja-Raja Melayu untuk mempengaruhi majlis mesyuarat. Kita tidak perlu pakai, kita bawa usul tanpa menggunakan benda ini.

Artikel berkaitan

Gesaan Kepada Semua Pemegang Taruh Politik Tanah Air

Dominic Lau sah bertanding di DUN Bayan Lepas

KPM tambah baik proses pembayaran wang bantuan sekolah

Zahid gagal dapat pasport secara kekal

KTMB cadang Anthony Loke jadi Menteri Pengangkutan

“Bagi kami (pembangkang), kalau Yang di-Pertuan Agong sudah absah kenapa hendak bawa ke sini lagi, jadilah Perdana Menteri,” katanya.

Ucapan Shahidan itu bagaimanapun tidak dipersetujui Ahli Parlimen Hulu Langat, Mohd Sany Hamzah.


Tragedi Batang Kali: Operasi SAR hari keempat diteruskan, cari baki 9 mangsa

0

BANGI, Isnin – Operasi mencari dan menyelamat (SAR) sembilan lagi mangsa bencana tanah runtuh di tapak perkemahan Father’s Organic Farm (FOF) di Jalan Batang Kali-Genting Highlands yang memasuki hari keempat disambung pagi ini.

Operasi yang disertai Jabatan Bomba dan Penyelamat Malaysia (JBPM), Polis Diraja Malaysia (PDRM) dan Angkatan Pertahanan Awam (APM) dibantu Angkatan Tentera Malaysia (ATM) itu dimulakan pada jam 8 pagi.

Sehingga kini tiada penemuan mangsa diumumkan pasukan penyelamat selepas dua jam operasi disambung hari ini.

Artikel berkaitan

Dasar UMNO, BN Jelas Sokong Ismail Sabri Sebagai PM – Tok Mat

Malaysia punya keistimewaan tersendiri, tak perlu ikut negara luar

Pusat Rawatan TH Diiktiraf Arab Saudi, Negara Pertama Diluluskan Permit

Paludan tidak berhenti provokasi, ancam bakar lagi tiga Al-Quran

Polis ambil keterangan wanita olah video manipulasi titah Sultan Perak

Operasi mencari semalam menyaksikan jumlah individu yang dilaporkan hilang kekal sembilan orang dengan 24 mangsa maut sehingga SAR ditamatkan pada pukul 8.15 malam akibat hujan lebat dan kabus tebal di lokasi kejadian.

Jumaat lalu, media melaporkan tragedi tanah runtuh melibatkan tapak perkemahan FOF melibatkan 94 mangsa sekitar pukul 2.42 pagi.

Sehingga kini, 61 mangsa dilaporkan selamat manakala 24 lagi disahkan terkorban dan  sembilan lagi masih hilang.


Pahang negeri terbaharu dilanda banjir, Terengganu dan Kelantan rekod mangsa teramai

0

BANGI, Isnin – Pahang menjadi negeri terbaharu dilanda banjir menjadikan lima negeri kini terjejas banjir selepas Terengganu, Perak, Kelantan dan Johor setakat pagi ini.

Terengganu dan Kelantan merekodkan peningkatan jumlah mangsa banjir teramai pagi ini berbanding malam tadi manakala jumlah mangsa di Johor dan Perak kekal.

Sekretariat Jawatankuasa Pengurusan Bencana Negeri (JPBN) Pahang melaporkan, seramai 40 mangsa banjir daripada 13 keluarga berada di pusat pemindahan sementara (PPS) Dewan Serbaguna Kampung Pia, Raub pada pagi ini.

Artikel berkaitan

Bila Pejuang Agama Mahu Haramkan Rokok?

Banjir besar disebabkan pengaruh fenomena La Nina – Pakar

Harga makanan di gerai makan, restoran naik hingga 40 peratus

Ahli Parlimen pembangkang belum buat permohonan rasmi – Fadillah

PDRM, Plus aktifkan dua laluan pintar atasi kesesakan

Laman web
publicinfobanjir.water.gov.my
 pula melaporkan Sungai Keratong di Rompin melebihi paras bahaya manakala Sungai Lipis di Batu Malim, Raub dan Sungai Luit di Kampung Subuh, Maran direkodkan pada paras amaran.

Jabatan Meterologi meramalkan kebanyakan daerah di Pahang termasuk Raub akan mengalami hujan pada pagi dan petang ini.

Sementara itu di Terengganu, situasi banjir semakin buruk apabila jumlah mangsa terlibat meningkat dengan mendadak kepada 11,415 orang daripada 3,326 keluarga, berbanding 3,785 orang daripada 1,068 keluarga malam tadi.

Menurut kenyataan Sekretariat Jawatankuasa Pengurusan Bencana Negeri, setakat ini sebanyak 174 PPS telah dibuka di tujuh daerah di negeri ini iaitu di Besut (65 PPS); Hulu Terengganu (45 PPS); Setiu (38 PPS); Kemaman (12 PPS); Dungun (11 PPS); Marang (dua PPS); dan Kuala Terengganu (satu PPS).

Setakat ini, Hulu Terengganu merupakan daerah yang paling terjejas dengan merekodkan 3,998 mangsa daripada 1,276 keluarga; Besut 3,765 mangsa (1,040 keluarga); Setiu 2,157 mangsa (632 keluarga); Kemaman 1,008 mangsa (277 keluarga); Dungun 355 mangsa (84 keluarga); Marang 119 mangsa (14 keluarga); manakala Kuala Terengganu 13 mangsa (tiga keluarga).

Di Kelantan, Sekretariat JPBN memaklumkan jumlah mangsa banjir meningkat kepada 8,645 orang daripada 2,586 keluarga pagi ini, berbanding 5,642 orang daripada 1,679 keluarga malam tadi melibatkan sebanyak 80 PPS dibuka di sembilan jajahan iaitu Kota Bharu, Pasir Mas, Tumpat, Bachok, Tanah Merah, Pasir Puteh, Kuala Krai, Machang dan Jeli.

Berdasarkan laman web
https://publicinfobanjir.water.gov.my/
, enam sungai utama melepasi paras bahaya termasuk Sungai Lebir di Kampung Tualang, Kuala Krai dengan bacaan 38.29 meter (m), Sungai Golok di Kampung Jenob, Tanah Merah (24.59 m) dan Sungai Golok di Rantau Panjang, Pasir Mas (10.61 m).

Di Johor, JPBN dalam kenyataan memaklumkan jumlah mangsa banjir di daerah Segamat kekal 75 orang setakat 8 pagi ini dengan kesemua mangsa yang terdiri daripada 21 keluarga itu masih ditempatkan di tiga PPS yang beroperasi setakat ini.

Seramai 34 orang ditempatkan di Balai Raya Kampung Batu Badak dan 27 orang masih berada di Balai Raya Kampung Kuala Paya, manakala di Dewan Komuniti Kampung Tasek menempatkan 14 mangsa.

“Kesemua mangsa adalah penduduk dari Kampung Seberang Batu Badak, Kampung Batu 5 dan Kampung Kuala Paya,” katanya.

Menurut JPBN paras air di tiga lembangan sungai di negeri ini, berada di paras amaran iaitu Sungai Muar, Buluh Kasap di Segamat menunjukkan bacaan 8.87 m, Sungai Lenik, Ladang Chaah di Segamat (5.76 m) dan Sungai Endau, Kampung Labong di Mersing (1.66 m).

Di PERAK pula, mangsa banjir kekal 49 orang daripada 16 keluarga melibatkan dua PPS iaitu di Dewan Sekolah Menengah Abdul Rahman Talib (SMART) Batu 4, Teluk Intan dan Sekolah Kebangsaan (SK) Sungai Tiang Darat, Selekoh. – Bernama


Tiga beradik perempuan maut terkena renjatan elektrik

0

BANGI, Isnin – Tiga beradik perempuan maut, dipercayai akibat terkena renjatan elektrik di luar rumah mereka yang dilanda banjir di Kampung Bendang Surau dekat Morak, Tumpat pagi tadi.

Kesemua mangsa berusia di antara 20 hingga 27 tahun meninggal dunia di lokasi kejadian itu, kira-kira 11.45 pagi.

Difahamkan, seorang daripada mangsa terkena renjatan elektrik selepas memegang tiang rumah sebelum terkena pula kepada dua adiknya turut berada di hadapan rumah.


Tragedi Batang Kali: Pemilik lima kenderaan di tapak perkhemahan dikenal pasti

0

BANGI, Isnin – Sejumlah tujuh buah kenderaan milik mangsa tragedi tanah runtuh di tapak perkhemahan Fathers’ Organic Farm, Jalan Batang Kali- Gohtong Genting telah ditemui pasukan  operasi mencari dan menyelamat (SAR) hari ini.

Ketua Polis Daerah Hulu Selangor, Superintenden Suffian Abdullah berkata, lima daripada kenderaan itu sudah dikenal pasti pemiliknya.

“Daripada lima buah kenderaan, dua pemiliknya adalah mangsa yang masih hidup, dua lagi telah meninggal dunia dan satu kenderaan lagi membabitkan mangsa yang masih hilang disyaki tertimbus dalam runtuhan tanah itu,” katanya dalam sidang media harian melaporkan perkembangan terbaharu pagi tadi.

Artikel berkaitan

Muhyiddin hadapi satu lagi pertuduhan rasuah Isnin ini

PRN Johor Dijangka Diumum Esok

Tak benar keluar KWSP, simpanan pencarum susut 50 peratus

Fenomena ‘Bossku’ dalam UMNO belum berakhir – Khairy

DUN Kedah lulus RUU Anti Lompat Parti

Ditanya mengenai pemilik dua lagi kenderaan, beliau menjelaskan polis masih dalam proses untuk mengesan dan mengenal pasti identiti pemiliknya.

“Kami masih dalam proses mencari pemilik dua lagi kenderaan,” tambah Suffian.

Mengulas lanjut mengenai perkembangan insiden itu, beliau berkata, angka masih kekal seperti semaalam – 61 mangsa terselamat, sembilan orang hilang dan 24 telah meninggal dunia.

Pasukan penyelamat masih meneruskan pencarian sembilan lagi mangsa yang sudah memasuki hari keempat.

Operasi bermula jam 8 pagi tadi dengan menggunakan khidmat enam ekor anjing pengesan K9.


6 hospital, 72 fasiliti kesihatan terjejas akibat banjir

0

BANGI, Selasa – Sebanyak enam buah hospital dan 72 fasiliti kesihatan di Kelantan serta Terengganu dilaporkan terjejas teruk akibat bencana banjir yang mengakibatkan ada antaranya tidak dapat beroperasi.

Ketua Pengarah Kesihatan, Tan Sri Dr. Noor Hisham Abdullah berkata, dua buah hospital di Kelantan yang terjejas adalah Hospital Raja Perempuan Zainab (HRPZ) II di Kota Bharu dan Hospital Tengku Anis (HTA) di Pasir Puteh.

“Semua perkhidmatan di HRPZ II masih beroperasi seperti biasa walaupun bangunan hospital telah dimasuki air namun perkhidmatan makmal, pengimejan dan diagnostik di HTA telah diberhentikan buat sementara waktu.

“Penutupan bekalan kuasa dalaman telah dilakukan bagi melindungi peralatan daripada kerosakan dan sebarang keperluan perkhidmatan tersebut akan dirujuk ke hospital berdekatan,” katanya dalam satu kenyataan hari ini.

Artikel berkaitan

Jiao Zong tidak setuju soalan BM sama untuk SK dan SRJK

Banjir tidak berlaku tapi saya ditohmah – Ahmad Zahid

Allahyarham Penerima Anugerah Green Endorsement TUDM

Tiada diskriminasi dalam penganjuran bengkel SPM

Khairy mungkin bertanding pada PRN, calon MB Selangor

Beliau berkata, seramai 19 pesakit dari HTA turut dipindahkan ke HRPZ II dan Hospital Universiti Sains Malaysia (HUSM) kerana dikhuatiri paras air akan meningkat pada bila-bila masa.

Menurut Dr. Noor Hisham, hospital yang terjejas di Terengganu pula adalah Hospital Kemaman, Hospital Besut, Hospital Setiu dan Hospital Hulu Terengganu yang kini sedang dipantau secara rapi.

“Peningkatan, paras air akibat banjir telah menyebabkan limpahan air ke dalam ruang Jabatan Kecemasan dan Dewan Bersalin di Hospital Kemaman pada malam 18 Disember namun telah surut keesokan harinya.

“Peningkatan mendadak di kawasan berhampiran Hospital Besut, Hospital Setiu serta Hospital Hulu Terengganu pula telah mengakibatkan laluan ke hospital juga kawasan sekitar terputus dan hanya dapat dilalui menggunakan kenderaan air atau udara,” katanya.

Menurut beliau, kesemua hospital-hospital tersebut bersedia untuk menghadapi bencana banjir dengan keperluan bekalan perubatan, makanan dan pakai buang yang mencukupi.

Dr. Noor Hisham berkata, sebanyak 32 fasiliti kesihatan telah terjejas akibat banjir di Kelantan melibatkan 22 klinik desa dan 10 klinik kesihatan namun tujuh fasiliti kesihatan masih beroperasi manakala 22 lagi telah pindah operasi ke fasiliti alternatif dengan tiga tidak beroperasi.

“Di Terengganu pula, 40 fasiliti kesihatan dilaporkan terjejas melibatkan 27 klinik desa, lima klinik kesihatan, empat klinik pergigian, tiga Pejabat Kesihatan Daerah (PKD) dan satu unit vektor di Jabatan Kesihatan Negeri.

“Daripada jumlah tersebut, sebanyak 19 fasiliti kesihatan masih beroperasi, enam dipindahkan operasi ke fasiliti kesihatan alternatif manakala 15 lagi tidak beroperasi,” jelas beliau.

Mengulas lanjut, Dr. Noor Hisham berkata, orang ramai dinasihati agar peka dengan arahan semasa pihak berkuasa dan mengambil langkah penjagaan kesihatan bagi mencegah penyakit berjangkit berkaitan banjir.


Anwar jelaskan tidak pernah mohon pengampunan

0

BANGI, Selasa – Datuk Seri Anwar Ibrahim menjelaskan beliau tidak pernah memohon pengampunan penuh yang diberikan kepadanya pada 2018, sebaliknya ia adalah inisiatif Yang di-Pertuan Agong ketika itu.

Perdana Menteri berkata, Sultan Muhammad V sendiri menelefon beliau yang ketika itu sedang mendapatkan rawatan di Pusat Rehabilitasi di Cheras berkaitan proses pengampunan penuh itu.

“Saya tidak memohon pengampunan kerana saya dihukum, ‘make it clear’ di hansard. Kita bantah penghakiman yang melanggar prinsip hukum (ketika itu), mengada-adakan termasuk dalam kes pertama, membuat pertuduhan dan peristiwa yang berlaku di bangunan yang belum ada dan memaksa orang menjadi saksi atau mengambil siasatan sebelum laporan polis dibuat.

“Saya minta maaf sebut perkara ini kerana soal pengampunan itu penting. Yang mengambil insiatif ketika itu ialah Yang di-Pertuan Agong sendiri ketika itu, baginda menelefon saya dan ini saya sebut kepada umum, semasa saya masih di pusat rehabilitasi,” katanya.

Artikel berkaitan

Varian Omicron Sub-Lineage BA.5 Di Malaysia Mungkin Sudah Merebak – Khairy

Pesta Holi dicemari pencabulan ke atas wanita

Cecair vape dibenarkan tanpa sebarang kawalan?

Tun M pertimbang bertanding pada PRN wakili Putra

WIRA PUTRA nasihat pemimpin BERSATU jangan angkuh, sombong

Beliau berkata demikian ketika membentangkan Rang Undang-Undang (RUU) Kumpulan Wang Disatukan (Perbelanjaan Masuk Akaun) 2022 di Dewan Rakyat hari ini.

Isu pengampunan kepada Perdana Menteri pada 2018 itu dibangkitkan oleh Ketua Pembangkang, Datuk Seri Hamzah Zainuddin dalam perbahasan usul undi percaya kepada Perdana Menteri semalam.


Argentina tak sabar sambut wira Piala Dunia

0

ARGENTINA, Buenos Aires – Rakyat Argentina menanti penuh sabar bagi menyambut kepulangan hero Piala Dunia mereka ketika bintang Perancis tiba di Paris selepas drama final hebat di Qatar.

Ibu kota Amerika Selatan itu bersedia untuk sambutan besar di jalanan dengan juara dunia yang baharu itu dijangka tiba lewat hari ini waktu tempatan.

“Dimahkotakan dengan penuh gemilang,” tulis kain rentang dekat gerai menjual akhbar di Buenos Aires, manakala akhbar harian
Clarin dan La Prensa
 mengucapkan “Terima kasih” kepada Lionel Messi dan rakan sepasukan kerana memenangi gelaran Piala Dunia ketiga dan pertama dalam 36 tahun.

Artikel berkaitan

PAS anjur himpunan solidariti bantah tindakan bakar Al-Quran Jumaat ini

UNESCO bimbang kerosakan di tapak warisan Syria, Turkiye

RSF umum gencatan senjata di Sudan sempena Aidilfitri

Gempa bumi Turkiye: Warga emas minta air untuk solat bawah runtuhan

Umat Islam perlu cakna perubahan politik dunia

Argentina menang aksi final di Qatar 4-2 menerusi penalti selepas terikat 3-3 sepanjang 120 minit dalam drama menarik.

Sambutan besar itu bermula selepas aksi final Ahad lalu dan terhenti seketika apabila pihak berkuasa tempatan terus membersihkan sampah sarap apabila jutaan penduduk ke luar ke jalan raya.

Pasukan berkenaan akan menerima sambutan apabila mereka mendarat di Lapangan Terbang Ezeiza dekat Buenos Aires dijangka jam 2:25 pagi waktu tempatan hari ini.

“Saya akan menyambut mereka di lapangan terbang. Kini mereka sudah dimahkotakan dan kami mesti menyambut mereka dan mengucapkan terima kasih,” kata Jose Luis Quinoga, 56, kepada
AFP
 dekat Obelisk di tengah Buenos Aires.

Sambutan secara persendirian di bilik VIP sudah diatur bagi menyambut kepulangan pemain dan Persekutuan Bolasepak Argentina (AFA) berkata mereka kemudiannya akan bersama penyokong di Obelisk. – AFP


Berapa ramai sokong Anwar tidak diketahui – Takiyuddin

0

BANGI, Selasa – Blok pembangkang berpendirian bahawa undi percaya terhadap Datuk Seri Anwar Ibrahim tidak sepatutnya dikemukakan di Dewan Rakyat selepas Yang di-Pertuan Agong memperkenan pelantikan beliau sebagai Perdana Menteri.

Setiausaha Agung Pas, Datuk Seri Takiyuddin Hassan berkata, kerana itu pembangkang memilih untuk tidak terlibat dalam pengundian dan membiarkan ia diluluskan dengan undian suara.

Jelas Ahli Parlimen Kota Bharu itu, ia juga menunjukkan bahawa tiada angka jelas berapa ramai Ahli Parlimen yang menyokong Anwar sebagai Perdana Menteri.

Artikel berkaitan

Subsidi menyeluruh dimansuh berperingkat kepada subsidi bersasar

Dasar dan perancangan KPM seolah terpisah dari realiti

Jawatankuasa Fatwa Selangor isytihar SIS Forum sesat,  kekal

Bawa pulang rakyat Malaysia jika konflik di Sudan bertambah tegang

Harta ratusan bilion ringgit di luar negara, bekas Menteri Kewangan disiasat

“Apa yang dibincangkan oleh pihak kami adalah berkisar tentang tujuan kenapa ia dibawa. Pada pandangan kami, secara umum sepatutnya tidak perlu dibawa kerana Yang di-Pertuan Agong telah pun melantik Perdana Menteri di bawah Perkara 43(2) dalam Perlembagaan, mengikut budi bicara Yang di-Pertuan Agong.

“Perdana Menteri selepas dilantik, beliau telah membentuk kerajaan dan apa yang perlu dibawa usul percaya Perdana Menteri melainkan hasrat Perdana Menteri untuk membuktikan berapa sokongan terhadap beliau (sama ada) majoriti mudah, dua pertiga atau sebagainya.

“Ini yang berlaku hari ini, sokongan terhadap Perdana Menteri daripada 222 Ahli Parlimen, ia tidak diketahui, itu sahaja… tidak diketahui berapa orang yang menyokong,” katanya dalam sidang media di Parlimen, pada Isnin.

Mengulas lanjut, Takiyuddin berkata, pembangkang juga mempersoalkan perjanjian persefahaman (MoU) Kerajaan Perpaduan baru-baru ini yang didakwa bercanggah dengan Perkara 49A Perlembagaan Persekutuan.

“Yang ada di dalam MoU ini, mana-mana Ahli Parlimen atau parti-parti yang menandatangani MoU ini kalau tidak mengundi atau menyokong Perdana Menteri dianggap terlucut jawatannya. Ada ke tidak dalam 49A? Itu yang tanya kepada Datuk Seri Azalina Othman dan tidak dijawab.

“Jawapannya tidak ada. Maknanya, apa yang dibuat ini bercanggah dengan Perlembagaan. Mengundi dengan memaksa adalah satu percanggahan dengan undang-undang dan perjanjian ini terbatal,” katanya.

Perkara 49A Perlembagaan Persekutuan adalah pindaan baharu kepada Perlembagaan Persekutuan yang digubal untuk menghalang Ahli Parlimen daripada bertukar parti. Ia tidak menghalang seseorang Ahli Parlimen daripada mengundi bertentangan dengan arahan partinya sendiri.


Dewan Rakyat lulus Bajet Mini RM107 bilion

0

BANGI, Selasa – Dewan Rakyat hari ini secara sebulat suara meluluskan Bajet Mini 2023 dan Rang Undang-Undang (RUU) Kumpulan Wang Disatukan (Perbelanjaan Masuk Akaun) 2022 yang dibentangkan Datuk Seri Anwar Ibrahim.

Keputusan itu dimaklumkan Yang Dipertua Dewan Rakyat, Datuk Johari Abdul selepas tiada perbahasan bagi kedua-dua usul yang dibentangkan Perdana Menteri pada mesyuarat pertama Majlis Parlimen Ke-15.

Terdahulu, Anwar yang juga Menteri Kewangan membentangkan
bajet mini
, bagi tujuan perbelanjaan perkhidmatan, membabitkan wang bernilai RM107,718,676,650.

Beliau membentangkan peruntukan itu di bawah Akta Kumpulan Wang Disatukan (Perbelanjaan Masuk Akaun) 2022 yang akan mula berkuat kuasa pada 1 Januari depan.

Artikel berkaitan

Tun M puji perkhidmatan MRT, seperti di negara maju

Tidak Rasmi : Dr Akmal Salleh, Ketua Pemuda yang baharu

Perlawanan 3  Penjuru DUN Pantai Kundur

Direman 4 hari kerana hina Sultan Perak

Populasi umat Islam kedua terbesar selepas Kristian di seluruh dunia

Ia susulan RUU Perbekalan 2023 tidak akan diluluskan Parlimen sebelum 1 Januari depan, maka peruntukan perlu dikeluarkan bagi perbelanjaan dalam tahun 2023 bagi tempoh dari 1 Januari hingga tarikh RUU Perbekalan 2023 menjadi undang-undang dan mula berkuat kuasa.

Dalam pada itu, Anwar menerusi Seksyen 4 Akta Kumpulan Wang Pembangunan 1996 mencadangkan dana bernilai RM55,959,213,200 dikeluarkan daripada Kumpulan Wang Pembangunan bagi tahun 2023 untuk perbelanjaan segera.

Beliau yang juga Ahli Parlimen Tambun berkata, perbelanjaan segera itu bagi maksud yang dinyatakan dalam penyata sementara, dibentangkan sebagai Kertas Perintah 54 Tahun 2022.

“Jumlah wang berkenaan dalam ruang tiga dan empat penyata itu bertentangan dengan maksud yang dinyatakan dalam ruang satu penyata ini adalah diuntukkan bagi perbelanjaan sementara menunggu Anggaran Perbelanjaan Pembangunan Tahun 2023 diluluskan,” katanya.


Jalan Batang Kali-Genting Highlands ditutup setahun

0

BANGI, Selasa – Kerja pembaikan cerun dan jalan di kawasan insiden tanah runtuh di Batang Kali, Selangor yang berlaku Jumaat lalu dijangka mengambil tempoh selama setahun sebelum laluan Jalan Batang Kali- Genting Highlands, Hulu Selangor boleh dibuka semula bagi laluan orang ramai.

Ketua Setiausaha Kementerian Kerja Raya (KKR), Datuk Wan Ahmad Uzir Wan Sulaiman berkata, sementara tempoh itu pengguna jalan raya diminta menggunakan laluan alternatif yang akan dikeluarkan bilik gerakan Jabatan Kerja Raya (JKR).

Beliau berkata, pihaknya juga akan membuat kajian dengan lebih mendalam di tapak tragedi berhubung pembinaan cerun selepas operasi mencari dan menyelamat (SAR) berakhir.

Artikel berkaitan

Jumlah mangsa banjir meningkat, empat daerah di Johor masih terjejas

KJP diminta semak, kemas kini data tanah persekutuan

34 Korban Banjir Setakat Ini

Palestin serang balas tentera Israel

Polis tahan seorang lelaki miliki pistol Beretta, peluru dan dadah

“Walaupun jalan itu OK, kita tidak berani buka sehingga cerun baharu dibuat yang akan mengambil tempoh kira-kira setahun,” katanya.

Beliau berkata demikian sebagai mengulas perkembangan insiden tanah runtuh di tapak perkhemahan Fathers’ Organic Farm, Batang Kali yang mengorbankan 24 mangsa.

Wan Ahmad Uzir berkata, pembinaan jalan di kawasan itu tidak menyebabkan berlakunya runtuhan, sebaliknya insiden berkenaan disebabkan faktor semula jadi kerana adanya aliran air bawah tanah.

“Ia juga tidak disebabkan pengairan secara haram dari tapak perkhemahan, namun pergerakan air yang kita tidak nampak dari mata kasar,” katanya.

Beliau berkata, KKR mengenal pasti 1,045 cerun yang berada di sepanjang jalan Persekutuan di Semenanjung dalam kategori berisiko tinggi untuk runtuh.

“Tiada pembangunan dibenar dibangunkan di kawasan berisiko tinggi itu.

“Kita sudah ada garis panduan yang diluluskan melalui Mesyuarat Majlis Negara bagi Kerajaan Tempatan yang perlu diikuti pihak berwajib. Melalui garis panduan itu juga kita meletakkan kriteria iaitu kawasan merah tidak dibenarkan sebarang pembangunan,” katanya.